
Hertug  Friederich  af  Holsten-Beck. 


I. 

Den  17.  Februar  1831  døde  paa  Gottorp  Slot  i  Slesvig 
Hertug  Vilhelm  af  Gliicksborg  i  sit  syv  og  fyrretyvende 
Aar.  Statsministeren,  Grev  Rantzau-Breitenburg,  der  ved 
Venskabs  Baand  var  knyttet  til  den  afdøde,  skriver  i  sine 
Erindringer,  at  Hertugen  var  en  sjelden  Mand,  og  en  sam- 
vittighedsfuld Fader.  Godhed,  Trofasthed  og  Paalidelighed 
var  Grundtrækkene  i  hans  Karakter,  der  ogsaa  prægede  hele 
hans  Færd  i  Livet  som  i  Hjemmet,  hvor  han  med  Alvor  og 
Omhu  opdrog  sine  Børn.  Varmtfølende,  som  han  var,  kom 
hans  Sind  let  i  Bevægelse,  og  idet  han  ivrigt  hengav  sig  til 
ethvert  Indtryk,  fik  han  Skin  af  at  være  en  let  omskiftelig 
Personlighed,  men  under  alle  Situationer  var  dog  Pligtbevidst- 
hed og  Ærefrygt  for  Sandheden  og  Retten  det  inderst  bestem- 
mende i  hans  Væsen.    Grev  Rantzau  tilføjer  i  sin  Karakteri- 

stik,  at  Budskabet  om  hans  Dod  vakte  dyb  Sorg  ved  Hoffet 
og  i  hele  Landet.  Denne  Udtalelse  gør  hans  Venskabsfølelse 
al  Ære,  men  den  er  sikkert  ikke  ganske  et  Udtryk  for 
Virkeligheden.  Ved  Frederik  den  Sjettes  Hof  stemtes  Sindet 
vel  til  Alvor,  da  den  Efterretning  indtraf,  at  Hs.  Majestæts 
Svoger  var  død;  men  paa  den  store  Befolkning  gjorde  Be- 
givenheden næppe  noget  dybere  Indtryk;  thi  Hertug  Vilhelm 
var  en  stille  Mand,  der  udenfor  Officerskredsene  ikke  var 
almindelig  kendt. 

Hertug  Vilhelm  blev  født  den  4.  Januar  1785  paa  Godset 
Lindenau  ved  Braunsberg  i  Regeringsdistriktet  Kønigsberg  i 
Østpreussen.  Hans  Fader,  Hertug  Frederik  Karl  Ludvig  af 
Linien  Sønderborg-Beck,  nedstammede  i  sjette  Led  fra  Kong 
Kristian  den  Tredje  af  Danmark-Norge.  Moderen,  en  født 
Komtesse  Schlieben,  hvis  Fader  var  preussisk  Statsminister, 
hørte  til  en  af  Østpreussens  gamle  Ætter.  Hertug  Frederik 
Karl  havde  som  preussisk  Officer  deltaget  i  den  baierske 
Arvefølgekrig  og  havde  udmærket  sig  i  det  Felttog,  der  førte 
til  Polens  tredje  Deling,  hvorefter  han  udnævntes  til  General- 
løjtnant. En  personlig  Tvist  mellem  Kong  Frederik  den  Anden 
og  Hertugen  havde  bevæget  denne  til  midlertidig  at  træde 
ud  af  Militærtjenesten,  og  medens  han  i  Mellemtiden  levede 
i  Stilhed  paa  Lindenau,  blev  Prins  Vilhelm,  hans  yngste  Barn, 
født  her.  Prinsens  fulde  Navn  var  Frederik  Vilhelm  Poul 
Leopold,  og  i  Henseende  til  det  første  skal  her  bemærkes, 
at  han  kom  til  at  bære  det  efter  Danmark-Norges  Regent, 
Kronprins  Frederik.  Paa  Lindenau  voksede  Prins  Vilhelm 
op  sammen  med  sine  to  Søstre,  Prinsesserne  Frederikke  og 
Louise,  af  hvilke  sidstnævnte  blev  gift  med  Fyrsten  af  Anhalt- 
Kothen. 


I  Aaret  1798  trak  Hertug  Frederik  Karl  sig  tilbage  fra 
Militærtjenesten  og  tog  Ophold  i  Leipzig,  hvor  hans  Døtres 
Undervisning  afsluttedes.  Sønnen,  Prins  Vilhelm,  sendtes  til 
Ridderakademiet  i  Staden  Brandenburg,  hvor  han  i  Løbet  af 
fire  Aar  fik  en  udmærket  Uddannelse,  der  afsluttedes  med  et 
toaarigt  akademisk  Kursus  ved  Universitetet  i  Leipzig.  Fa- 
deren var  en  dannet  og  kundskabsrig  Mand,  der  havde  le- 
vende Interesse  for  Naturvidenskab,  i  hvilken  Schelling  den 
Gang  gjorde  Epoke  ved  sin  Naturfilosofi,  ifølge  hvilken  Na- 
turen opfattedes  som  en  levende  Organisme. 

I  det  Tidsrum,  Hertug  Frederik  Karl  opholdt  sig  i  Leipzig, 
var  Europa  Skueplads  for  militære  og  politiske  Begivenheder 
af  gennemgribende  Natur.  Efter  at  Napoleon  Bonaparte  som 
Førstekonsul  havde  gjort  sig  til  Frankrigs  Hersker  og  besej- 
ret den  anden  europæiske  Koalition,  blev  Tyskland  med  Ta- 
bet af  Rhingrænsen  Genstand  for  en  Række  indre  territoriale 
Omdannelser.  Den  Vilkaarlighed,  hvormed  Frankrig  gjorde 
sit  politiske  Supremati  gældende  overfor  Traktatbestemmelser, 
forte  til  Genudbrudet  af  Krigen  mellem  det  og  England. 
Aaret  efter,  i  Maj  1804,  besteg  Bonaparte  Tronen  som  Kejser 
Napoleon  den  Forste  og  snart  forvandlede  hans  Kamp  med 
Britannien  sig  til  en  ny  Koalitionskrig.  Under  de  urolige 
Tidsforhold  og  den  herskende  materielle  Usikkerhed  havde 
Hertug  Frederik  Karl  haft  økonomiske  Tab,  og  idet  han  med 
disse  for  Øje  henvendte  Tankerne  paa  den  Fremtid,  Sonnen 
gik  i  Mode.  onskede  han,  at  denne  skulde  træde  ind  i  den 
danske  Hær.  I  Danmark  havde  Stamfaderens  Vugge  staaet, 
og  dog  havde  endnu  ikke  en  eneste  Prins  af  den  beckske  Linie 
været  i  dansk  Statstjeneste.  De  havde  som  Officerer  kæmpet 
eller  virket  under  Preussens,  Ruslands  og  Frankrigs  Faner. 


Den  danske  Kronprins-Regent  imødekom  Hertugens  Ønske. 
Han  bifaldt  hans  Plan  og  udnævnte  den  29.  Januar  1903 
Prinsen  til  Ritmester  å  la  suite  i  den  danske  Hær. 

Til  en  Karakteristik  af  Prins  Vilhelm  paa  det  Tidspunkt 
kan  en  lidt  senere  Udtalelse  af  den  daværende  danske  Ge- 
sandt i  Berlin,  Grev  C.  L.  Baudissin  tjene.  Han  skriver  blandt 
andet  til  Generaladjudanten,  Kaptajn  F.  C.  Biilow:  Den  unge, 
smukke  og  fornuftige  Herre  har  vundet  Kongen  af  Preussens 
Bifald,  og  man  saa  gerne,  at  han  vilde  træde  i  preussisk 
Tjeneste;  men  det  er  ikke  Prinsens  Hensigt,  da  det  er  hans 
Ønske  at  blive  ansat  i  den  danske  Hestgarde.  Jeg  tvivler 
ikke  om,  at  Prinsen  i  Fremtiden  vil  blive  en  meget  duelig 
Mand. 

Saaledes  var  Forbindelsen  igen  knyttet  mellem  Huset  Beck 
og  Kongeriget  Danmark.  Først  i  Efteraaret  1804  ankom  Prins 
Vilhelm,  ledsaget  af  Faderen  til  København  for  at  træde  i 
aktiv  Tjeneste.  Paa  Rejsen  gennem  Slesvig  havde  Hertug 
Frederik  Karl  sammen  med  Sønnen  aflagt  et  Besøg  paa 
Louisenlund  hos  Landgrev  Karl  af  Hessen. 

Denne  Mand,  Kronprinsregentens  Svigerfader,  var  Stathol- 
der og  kommanderende  General  i  Hertugdømmerne  Slesvig 
og  Holsten.  Han  var  gift  med  Kong  Frederik  den  Femtes 
yngste  Datter,  Prinsesse  Louise,  der  blev  Moder  til  tre  Søn- 
ner og  tre  Døtre,  af  hvilke  den  yngste,  Louise  Karoline,  skulde 
blive  den  unge  Prinses  Hustru.  Her  paa  Louisenlund,  i  dette 
lille  venlige  Slot  ved  Sliens  Bred,  saa  den  tyveaarige  Prins  altsaa 
for  første  Gang  sin  tilkommende,  den  femtenaarige  Prinsesse. 

Dernæst  hilste  Fader  og  Søn,  der  lagde  Vejen  over  Als, 
paa  den  hertugelige  augustenborgske  Familie.  Hertug  Frede- 
rik af  Augustenborg,  Kronprins-Regentens  Svoger,  var  ligesom 


Landgreven  en  dannet  og  interessant  Personlighed;  men  me- 
dens Landgrev  Karl  delte  sin  Tid  mellem  militære  Sysler  og 
religiøs-mystiske  Grublerier,  gik  Hertug  Frederik  op  i  Be- 
skæftigelsen med  det  højere  Undervisningsvæsen  og  pædago- 
giske Spørgsmaal.  Paa  Augustenborg  stiftede  Prins  Vilhelm 
Bekendtskab  med  den  lille  Prinsesse  Karoline  Amalie,  Her- 
tugens eneste  Datter,  der  senere  skulde  blive  Danmarks  Dron- 
ning. Paa  disse  Steder  mødte  Prinsen  saaledes  Personligheder, 
med  hvilke  han  i  sit  fremtidige  Liv  skulde  komme  i  hyppig 
Forbindelse. 

Modtagelsen  ved  Hoffet  i  København  var  fra  Kronprins- 
Regentens  Side  overordentlig  velvillig  og  venskabelig.  Hertug 
Frederik  Karl  udnævntes  til  dansk  Generalløjtnant  og  deko- 
reredes med  Elefantordenen,  som  han  saaledes  føjede  til  den 
russiske  Alexander  Newsky  Orden,  den  preussiske  røde  Ørn- 
og  den  baierske  Hubertus  Orden,  hvilke  han  forinden  bar. 
I  den  danske  Hovedstad  tog  Hertugen  Afsked  med  sin  Søn 
og  vendte  tilbage  til  Tyskland. 

Prins  Vilhelm  kom  til  at  gøre  Tjeneste  i  Hestgarden,  hvis 
daværende  Chef  var  Kammerherre,  Oberstløjtnant  Frederik 
Blucher.  Prinsen  befandt  sig  særdeles  vel  i  København.  Hof- 
fets Midtpunkt  dannedes  af  Kronprinsen  og  hans  elskværdige, 
fint  dannede  Hustru,  Kronprinsesse  Marie;  thi  den  sindssyge 
Konge,  Kristian  den  Syvende,  førte  i  Virkeligheden  en  ren 
Skyggetilværelse,  om  end  alt  foretoges  officielt  i  hans  Navn. 

Et  Aar  efter  Prins  Vilhelms  Ankomst  til  Hovedstaden  døde 
Arveprins  Frederik;  men  lige  som  til  Faderen  var  Prinsen 
ved  Venskabs  Baand  knyttet  til  Børnene:  Prinserne  Kristian 
og  Ferdinand  og  Prinsesserne  Juliane  og  Charlotte.  Blandt 
de  københavnske  Huse,  i  hvilke  Prins  Vilhelm  stundom  var 

Gæst,  skal  her  det  Bernstorfske  fremhæves.  Til  ingen  slut- 
tede den  unge  Prins  sig  inderligere  end  til  den  jævnaldrende 
Prins  Vilhelm  af  Hessen-Filippsthal-Barchfeld,  en  Sidelinie  af 
det  hessiske  Hus.  Det  var  gennem  Slægtskabsforbindelsen 
med  Landgrev  Karl  af  Hessen.  at  hin  var  kommen  her  til 
Landet,  hvor  han  ansattes  som  Officer  ved  Husarregimentet. 
Prinsen  af  Hessen-Filippsthal  var  udrustet  med  betydelige  Ev- 
ner som  Militær.  Siden  blev  han  Medlem  af  Kongefamilien, 
idet  han  1812  ægtede  Prinsesse  Juliane,  Arveprins  Frederiks 
ældste  Datter. 


Fried.  ^X'ilh.  Poul  Leopold, 
Hertug  af  Slesvig-Holsten-Sønderborg-Glucksborg. 


II. 

Fra  Hof-  og  Garnisonslivet  i  Hovedstaden  kaldtes  Prins 
Vilhelm  af  Holsten-Sonderborg-Beck  i  Efteraaret  1805  til  Hol- 
sten. Den  Gang  kæmpede  Napoleon  mod  den  tredje  Koali- 
tion, der  bestod  af  Østerrig,  Rusland,  England  og  Sverrig. 
Den  franske  Okkupation  af  Hannover  og  de  russisk-svenske 
Troppebevægelser  ved  Nedre  Elben  i  Efteraaret  1805  bevæ- 
gede Kronprins  Frederik  til  at  samle  et  Hærkorps  paa  over 
20,000  Mand  i  Holsten  til  Neutralitetens  Beskyttelse.  Kron- 
prinsen, der  selv  førte  Overbefalingen,  opslog  sit  Hovedkvar- 
ter i  Kiel.  Mellem  Hamborg  og  Ltibeck  stod  til  Forsvar  af 
den  holstenske  Grænse  en  Avantgarde  under  Kommando  af 
General  Ewald.  Til  Avantgarden  hørte  Livregimentet  Dra- 
goner,   og   ved   dette  kom  Prins  Vilhelm  af  Holsten-Beck  til 

at  gøre  Tjeneste.  Hans  Kantonnementsliv  i  Hertugdømmet  Hol- 
sten strakte  sig  ud  over  et  Par  Aar,  altsaa  varede  det  hele 
den  Tid,  Kronprinsen  holdt  et  Troppekorps  samlet  her  og  i 
det  sydlige  Slesvig.  Her  blev  han  altsaa  Vidne  til  de  mæg- 
tige verdenshistoriske  Begivenheder,  der  samtidig  foregik  i 
Nordeuropa,  til  Napoleons  Sejre  ved  Jena  og  Friedland,  der 
førte  til  Preussens  Ydmygelse  og  Lemlæstelse,  til  Stiftelsen 
af  det  fransk-russiske  Forbund  og  til  den  mod  England  iværk- 
satte Fastlandsspærring,  Begivenheder,  der  1807  drog  det  en- 
gelske Overfald  paa  Danmark  med  sig  som  en  af  deres  Føl- 
ger. Prins  Vilhelm  var  en  opmærksom  og  tænksom  Betragter 
af  disse  Katastrofer  og  historiske  Optrin.  Det  var  et  rigt 
Erfaringsstof,  han  her  samlede,  og  gennem  Reflexionen  over 
det  naaede  han  tidlig  til  en  paa  hans  Alder  ikke  almindelig 
aandelig  Modenhed  og  Dømmekraft.  I  militær  Henseende 
havde  Ewald  størst  Indflydelse  paa  Prinsen,  Johan  Ewald, 
en  født  Hesser,  havde  deltaget  med  Udmærkelse  i  den  preus- 
siske Syvaarskrig  og  paa  engelsk  Side  i  den  nordamerikanske 
Frihedskrig.  Med  praktisk  Øvelse  forbandt  han  krigsviden- 
skabelig Dannelse,  der  havde  givet  sig  Udslag  i  flere  fortræf- 
felige Skrifter.  Landgrev  Karl  af  Hessen  skaffede  ham  An- 
sættelse i  den  danske  Hær.  Prins  Vilhelm  udtalte  sig  altid 
med  levende  Erkendtlighed  om,  hvad  Ewald  havde  været  for 
ham.  Under  den  saa  at  sige  permanente  Lejrsamling  i  Hol- 
sten i  det  nævnte  Tidsrum  kom  Prinsen  iøvrigt  i  Berøring 
med  et  stort  Antal  af  Hærens  Officerer,  og  det  er  en  Kends- 
gerning, at  han  vandt  almindelig  Yndest.  Her  i  Holsten  indtraf 
en  ejendommelig  Episode  i  Prins  Vilhelms  Liv,  idet  han  førtes 
sammen  med  en  Skare  fyrstelige  Personer,  der  efter  Preus- 
sens   Nederlag   ved  Jena   og   Auerstadt  i  Oktober  1806    som 


landsforviste  eller  Flygtninge  søgte  Tilflugt  paa  neutral  Grund 
og  kunde  betegnes  som  Ofre  for  de  politiske  Begivenheder. 
Til  Holsten  ankom  saaledes  blandt  andre  Landgrev  Vilhelm  IX 
af  Hessen-Kassel,  den  senere  Kurfyrste,  Broder  til  Hertug- 
tugdømmernes  Statholder.  Endvidere  Arveprinsessen  af  Sach- 
sen-Weimar, den  russiske  Kejser  Poul  den  Førstes  Datter  og 
og  den  preussiske  Konge  Frederik  Vilhelm  den  Tredjes  Søster, 
Arvestatholderinde  af  Oranien,  hvis  Ægtefælle  senere  besteg 
Hollands  Trone  som  Vilhelm  den  Første.  Kronprins  Frederik 
modtog  hele  dette  fyrstelige  Selskab  som  en  særdeles  fore- 
kommende Vært.  I  disse  Kredse  fældedes  naturligvis  de 
skarpeste  Fordømmelsesdomme  over  Napoleon,  i  hvem  man 
kun  saa  en  Tyran  og  Lykkeridder.  Paa  lignende  Maade  be- 
tragtede man  iøvrigt  ogsaa  Kejseren  ved  selve  det  danske 
Hof,  indtil  det  engelske  Overfald  1807  og  den  deraf  frem- 
kaldte Alliance  med  Frankrig  bevægede  Hofcirklen  til  at  se 
med  andre  Blikke  paa  den  store  Feltherre.  Hvad  Prins  Vil- 
helm personlig  angik,  da  nærede  han  Antipathi  mod  Napoleon 
og  havde  ønsket  at  træde  ind  i  den  preussiske  Hær  for  at 
kæmpe  imod  ham. 

I  Efteraaret  1807,  da  de  to  rystende  Katastrofer:  Køben- 
havns Kapitulation  og  Flaadens  Bortførelse,  havde  fundet  Sted, 
og  Englænderne  var  dragne  bort,  førtes  Hæren  fra  Holsten 
tilbage  til  Sjælland.  For  Prins  Vilhelm,  der  traadte  ind  igen 
i  Hestgarden,  oprandt  der  nu  et  længere  Garnisonsliv  i  Hoved- 
staden. Imidlertid  fulgte  store  politiske  Begivenheder  Slag  i 
Slag. 

Under  Paavirkning  af  den  nationale  Harme,  Englændernes 
Overfald  havde  vakt,  og  selv  delende  denne  Stemning,  afviste 
Kronprins-Regenten    det  engelske  Ministeriums  Alliancetilbud 

og  sluttede  sig  ved  Traktaten  i  Fontainebleau  til  Napoleon, 
hvorefter  England  i  November  erklærede  Danmark  Krig.  Da 
det  i  Vinteren  1808  kom  til  et  Brud  mellem  Rusland  og 
Sverrig,  idet  Kejser  Alexander  lod  Tropper  rykke  ind  i  Fin- 
land, maatte  Danmark  udstede  en  Krigserklæring  mod  den 
svenske  Regering.  Det  bøjede  sig  her  for  en  i  Tilsit-Freden 
fastsat  hemmelig  Artikel.  Kronprinsen  paatænkte  en  Land- 
gang i  Skaane  samtidig  med,  at  Sverrig  angrebes  fra  den 
norske  Grænse.  Medens  der  mellem  København  og  Hel- 
singør samledes  en  dansk  Styrke  paa  omtrent  12,000  Mand, 
der  skulde  sættes  over  Sundet,  afventede  man  et  fransk- 
spansk Hjælpekorps,  der  under  Overbefaling  af  Marskal  Berna- 
dotte  skulde  deltage  i  Landgangen.  Det  var  paa  dette  Tids- 
punkt, nemlig  13.  Marts  1808,  at  Kong  Kristian  den  Syvende 
døde  i  Rensborg,  og  Kronprinsen  besteg  Tronen  som  Frederik 
den  Sjette.  Med  Spænding  ventede  man  i  København,  at 
Operationerne  mod  Skaane  skulde  begynde.  Men  da  hin- 
drede engelske  Orlogsskibe,  der  tog  Stilling  i  Storebelt,  de 
fremmede  Hjælpetroppers  Overførsel  fra  Fyen  til  Sjælland, 
og  hertil  kom  som  et  Moment  af  afgørende  Betydning,  at  det 
ikke  var  Napoleons  alvorlige  Villie  at  deltage  i  Invasionen. 
Kejseren  vilde  nemlig  ikke  ved  en  Digression  mod  Sverrig 
støtte  Russerne  i  Finland  saaledes,  at  Kabinettet  i  St.  Peters- 
borg frit  kunde  anvende  den  Hær,  det  havde  staaende  i 
Donaufyrstendømmerne,  mod  Tyrkiet.  Den  russiske  Regering 
blev  da  nødsaget  til  at  trække  Forstærkninger  fra  Donau  op 
til  det  høje  Norden.  Men  om  denne  Plan  forholdt  Napoleon 
sig  tavs  overfor  Frederik  den  Sjette,  der  altsaa  ikke  kendte 
sin  Forbundsfælles  virkelige  Intentioner,  da  Bernadotte  fik 
Befaling    til    foreløbig  at  standse  Fremrykningen.     Det  frem- 

mede  Hjælpekorps,  der  talte  32,000  Mand  og  bestod  af  franske, 
spanske  og  hollandske  Tropper,  lagde  sig  da  i  Kantonnements 
paa- den  jydske  Halvø  og  paa  Fyen;  men  nogle  Afdelinger 
førtes  dog  efterhaanden  i  Nattens  Mørke  over  til  Sjælland, 
Ved  Sundet  blev  imidlertid  den  danske  Hær  staaende  og  holdt 
Øje  med  den  svenske  Styrke  paa  omtrent  10,000  Mand.  der 
under  General  Toll's  Kommando  var  samlet  i  Skaane. 

En  interessant  Episode  i  hele  dette  trættende  militære 
Skuespil  dannede  de  spanske  Hjælpetroppers  Optræden  i  Au- 
gust 1808.  Deres  Højstkommanderende,  Generalløjtnant  Ro- 
mana, bemægtede  sig  nemlig  ved  Overrumpling  Fæstningen 
Nyborg  og  traf  en  Overenskomst  med  den  engelske  Eskadre- 
chef  i  Østersøen,  ifølge  hvilken  hans  Tropper  toges  om  Bord 
paa  engelske  Skibe  og  førtes  tilbage  til  Spanien  for  at  del- 
tage i  deres  Landsmænds  Kamp  mod  det  franske  Herredømme. 
Det  var  en  patriotisk  og  kæk  Daad.  den  spanske  General  her 
udførte,  og  den  bor  saa  meget  mere  fremhæves  i  denne  Skil- 
dring, som  den  gav  Prins  Vilhelm  af  Holsten-Beck  Anledning 
til  en  behjertet  Udtalelse  overfor  Frederik  den  Siette  og  hans 
Adjudanter. 

Ved  en  Kur  i  hvilken  Prinsen  deltog,  udtalte  Kongen  sig 
meget  skarpt  om  Spaniernes  Fremfærd  og  stemplede  dem  i 
det  hele  som  Rebeller.  De  tilstedeværende  istemte  denne 
Udtalelse  af  Kongen.  Da  denne  bemærkede,  at  Prins  Vil- 
helm holdt  sig  tavs,  vendte  han  sig  mod  ham  med  Spørgs- 
maalet  om  hans  Mening.  Prinsen  svarede,  at  han  klart  indsaa 
den  med  Spaniernes  Rejsning  forbundne  Ulempe,  men  prin- 
cipielt kunde  han  kun  billige  Spaniernes  Troskab  mod  deres 
Konge  og  Fædreland!  Denne  Ytring  vakte  i  Øjeblikket  Vrede 
hos  Frederik  den  Sjette,   der  her  kun  raisonnerede  som  Na- 

poleons  Forbundsfælle.  Kongen  vendte  sig  fra  Prinsen,  idet 
han  karakteristisk  nok  udbrød:  „Hier  gilt  es  zunåchst  nur 
Dåne  zu  seini" 

Det  fremmede  Hjælpekorps  var  iøvrigt  en  Byrde,  der  tryk- 
kede den  i  økonomisk  Henseende  uheldig  stillede  Befolkning 
meget  haardt.  Da  det  kaldtes  tilbage  i  Foraaret  1809,  havde 
det  kostet  Danmark  over  en  halv  Million  Rigsdaler  Kurant 
eller  halvanden  Million  Kroner,  og  dets  Bortgang  føltes  der- 
for som  en  sand  Befrielse.  Trods  et  givet  Tilsagn  fra  Na- 
poleons Side  fik  Danmark  aldrig  en  Øres  Erstatning  for  denne 
Udgift.  Imidlertid  forstærkede  Frederik  den  Sjette  Troppe- 
korpset  ved  Øresund  saaledes,  at  det  beløb  sig  til  henved 
25,000  Mand;  thi  efter  Mødet  mellem  Napoleon  og  Kejser 
Alexander  ved  Kongressen  i  Erfurt  genoptog  Kongen  med 
fornyet  Energi  Angrebsplanen  mod  Skaane.  De  to  Kejsere 
havde  nemlig  med  Hensyn  til  det  dansk-svenske  Spørgsmaal 
vedtaget,  at  de  vilde  stadfæste  de  Erobringer,  Frederik  den 
Sjette  maatte  foretage,  og  Kongen  drømte  nu  i  sin  Attraa  om 
at  bemægtige  sig  hele  Sydsverrig  lige  op  til  Motalastrømmen. 
Den  russiske  Regering,  der  af  Hensyn  til  Felttoget  i  Finland 
helst  vilde  have  Sverrig  beskæftiget  saa  meget  som  muligt, 
baade  mod  Vest  og  Syd,  tilskyndede  desuden  Kongen  til  en 
forceret  agressiv  Optræden.  Da  Aaret  1809  oprandt,  stod 
den  danske  Hær  rede  til  at  foretage  Invasionen.  Et  stærkt 
Islag  bedækkede  Øresund.  Hæren  var  forsynet  med  Issporer, 
skærpede  Sko,  Stormstiger  og  Proviantkolonner.  En  umaade- 
lig  Travlhed  herskede  langs  Øresunds  Kyst,  Forventningen 
var  stegen  til  det  højeste!  Men  da  indtraadte  der  Tøvejr, 
og  Invasionen  i  Skaane  blev  opgiven  og  iværksattes  ikke 
senere.      Sandsynligvis    var    Frygten    for,     at    den    engelske 

Østersøeskadre  skulde  afskære  Tilbagetoget,  naar  Farvandet 
atter  aabnedes,  en  medvirkende  Faktor  til,  at  Kongen  opgav 
Planen  om  et  Angreb  paa  Skaane.  Prins  Vilhelm,  der  som 
Hestgardeofficer  stod  ved  Prins  Frederik  af  Hessens  Korps, 
havde  med  levende  Interesse  fulgt  hele  denne  militære  Be- 
vægelse. 


III. 

I  Foraaret  1809  fandt  epokegørende  Begivenheder  Sted 
baade  i  det  nordlige  og  det  mellemste  Europa.  Kong  Gustav 
IV  Adolf  af  Sverrig,  der  med  legitimistisk  Halsstarrighed  og 
med  Opofrelse  af  Landets  materielle  Interesser  fortsatte  Kri- 
gen mod  Napoleon,  havde  vakt  Nationens  Uvilje  ved  sin 
Politik.  Den  13.  Marts  1809  styrtedes  han  fra  Tronen  ved 
en  Militærrevolution,  og  hans  Æt  udelukkedes  for  stedse  fra 
Besiddelsen  af  Sverrigs  Krone.  Regeringen  overdroges  den 
afsatte  Konges  Onkel,  Hertug  Karl  af  Sødermanland,  fore- 
løbig som  Rigsforstander,  og  der  indtraadte  nu  i  Nordens 
Historie  et  af  de  store  Øjeblikke,  i  hvilke  der  aabnede  sig 
Udsigt  til  de  tre  Rigers  Forening  under  ét  Dynasti.  I  Sver- 
rig var  der  nemlig  en  Partistemning  oppe  til  Fordel  for  Fre- 
derik den  Sjettes  Valg,  og  han  selv  strakte  Haanden  ud  efter 
den  svenske  Krone;  men  da  han  ikke  vilde  ofre  sin  Ene- 
voldsmagt og  gaa  ind  paa  den  Forfatningsforandring,  Rigernes 
Forening  nødvendigvis  havde  krævet,  umuliggjorde  han  Uni- 
onen. Den  5.  Juni  1809  valgtes  da  Rigsforstanderen  til  Konge 
under  Navn  af  Karl  den  Trettende. 

Imidlertid  var  det  kommet  til  Krig  mellem  Frankrig  og 
Østerrig,  idet  sidstnævnte  vilde  søge  at  genvinde  sin  tidligere 
Magtstilling  og  om  muligt  frigøre  Tyskland,  ja  hele  Kontinen- 

tet,  for  det  napoleonske  Overherredømme.  „Europas  Frihed," 
sagde  den  østerrigske  Højstkommanderende,  Erkehertug  Karl, 
i  en  Armebefaling  til  Hæren,  „er  flygtet  ind  under  eders 
Faner;  eders  Sejre  vil  løsne  dens  Lænker,  og  eders  tyske 
Brødre,  der  endnu  staar  i  de  fjendtlige  Rækker,  venter  paa 
deres  Befrielse.  Østerrig  griber  til  Sværdet  ikke  blot  for  sin 
Selvstændighed,  men  for  Tysklands  Uafhængighed  og  Natio- 
nalære." Denne  Proklamation  forblev  ikke  uden  Virkninger 
paa  det  tyske  Folk,  der  med  Harme  bøjede  sig  under  det 
franske  Fremmedherredømme.  Medens  der  kæmpedes  paa 
Hovedkrigsskuepladsen  i  Baiern  og  Østerrig,  samlede  modige 
Mænd  som  den  fordrevne  Hertug  Vilhelm  af  Brunsvig  og  den 
preussiske  Major  Schill  Skarer  af  begejstrede  frivillige  om 
sig  særlig  i  det  Øjemed  at  kuldkaste  det  franske  Regimente 
i  det  nyskabte  Kongerige  Westfalen.  Men  det  blev  kun  iso- 
lerede Foretagender,  med  hvilke  Franskmændene  snart  fik 
Bugt.  Og  England,  der  var  Østerrigs  Forbundsfælle,  foretog 
i  Juli  1809  med  et  Korps  paa  omtrent  40,000  Mand  en  Di- 
version til  Øen  Walcheren  i  Scheldeflodens  Munding  i  det 
Øjemed  at  bemægtige  sig  Fæstningen  Antwerpen ;  men  Eks- 
peditionen forfejlede  sit  Maal  af  Mangel  paa  Dygtighed  og 
Energi.  Var  en  saadan  Styrke  bleven  landsat  i  rette  Tid  ved 
Weserens  og  Elbens  Udlob,  kunde  den  maaske  have  faaet 
en  afgørende  Indflydelse  paa  hele  Felttogets  Gang. 

Alle  disse  Operationer  kom  til  at  udøve  Virkning  paa  den 
danske  Regerings  Optræden.  Med  stor  Overdrivelse  fortalte 
Rygter,  at  Major  Schills  Korps  ved  en  umaadelig  Tilstrømning 
var  bleven  forvandlet  til  en  hel  Hær  og  var  under  Fremryk- 
ning i  det  hannoveranske.  Disse  Beretninger  vakte  Uro  hos 
Frederik  den  Sjette,  der  frygtede  for.  at  den  holstenske  Grænse, 

hvis  Vaabenlykken  gik  Schill  imod,  skulde  blive  overskredet, 
ligesom  den  var  bleven  det  1806.  Endvidere  havde  man  i 
København  Opmærksomheden  henvendt  paa  de  engelske  Rust- 
ninger og  troede,  at  England  nu,  efter  at  de  fremmede  Hjælpe- 
tropper havde  forladt  Halvøen,  vilde  forsøge  en  Landgang 
ved  Slesvigs  og  Holstens  Vestkyst.  Der  sammendroges  da 
efter  Kongens  Befaling  to  Korpser  under  Generalerne  During 
og  Ewald,  der  henholdsvis  havde  deres  Hovedkvarter  ved 
Krempe  i  Holsten  og  i  Slesvig.  Prins  Vilhelm  af  Holsten- 
Beck,  der  i  Januar  1809  var  udnævnt  til  Major  og  Over- 
kvartermester,  var  ansat  ved  General  Ewalds  Korps.  Af  den 
forventede  engelske  Landgang  paa  Halvøen  blev  der  imidler- 
lertid  intet,  eftersom  Ekspeditionen,  hvad  vi  har  set,  vendte 
sig  mod  Øen  Walcheren;  derimod  deltog  General  Ewald  i 
Forening  med  den  franske  General  Gratien,  der  førte  et  hol- 
landsk Korps,  den  31.  Maj  i  Stormen  paa  Fæstningen  Stral- 
sund,  hvor  Major  Schill  havde  indesluttet  sig.  Efter  en  heftig 
Kamp,  under  hvilken  Schill  faldt,  erobredes  Fæstningen.  Gene- 
ral Ewald  trak  sig  derefter  tilbage  med  sit  Korps  til  Oldeslo 
i  Holsten,  hvor  det  lagdes  i  Kantonnement.  Prins  Vilhelm 
havde  under  Fægtningen  ved  Stralsund  vist  sig  som  en  dyg- 
tig og  tapper  Officer.  Frederik  den  Sjette  bevidnede  ham  sin 
Anerkendelse  og  hædrede  ham  med  Ridderkorset.  Kejser 
Napoleon  udmærkede  ogsaa  Prinsen,  idet  han  dekorerede 
ham  med  Æresligionens  Kommandørkorps.  Prinsen  fik  der- 
efter Kvarter  paa  Louisenlund,  hvor  Landgrev  Karl  af  Hessen, 
Hertugdømmernes  Statholder,  residerede  en  Del  af  Aaret. 
Under  Opholdet  her  indtraadte  et  betydningsfuldt  Vendepunkt 
i  hans  huslige  Liv. 

Fra   sit  Kvarter   paa  Louisenlund  fulgte  Prins  Vilhelm  op- 

mærksomt  Begivenhederne  i  Norden,  og  det  saa  meget  mere 
som  Prins  Kristian  August  af  Augustenborg,  for  hvem  han 
personlig  nærede  megen  Interesse,  spillede  en  Hovedrolle  i 
dem.  Paa  Krigsskuepladsen  i  Europa  indtraadte  kort  efter 
Afgørelsen,  idet  Napoleons  Sejr  over  Østerrigerne  ved  Wagram 
den  6.  Juli  snart  hidførte  Freden  og  gjorde  den  franske  Im- 
perator  til  Kontinentets  Herre.  Efter  at  Rigsforstanderen  i 
Sverrig  havde  besteget  Tronen  som  Karl  den  Trettende,  blev 
Spørgsmaalet  om  Valget  af  en  Tronfølger  brændende,  da  Kon- 
gens Ægteskab  var  barnløst.  Frederik  den  Sjette  havde  man 
opgivet,  hvorimod  man  attraaede  Valget  af  den  kommande- 
rende General  i  Norge,  Prins  Kristian  August.  Da  han  var 
meget  folkeyndet  i  Norge,  haabede  man  tillige,  at  Valget 
skulde  bane  Vejen  for  dette  Lands  Forening  med  Sverrig. 
Prins  Kristian  August  modstod  ikke  den  vinkende  Krone; 
men  som  dansk  Undersaat  og  Officer  i  Frederik  den  Sjettes 
Tjeneste  erklærede  han,  at  han  ikke  kunde  modtage  et  saa- 
dant  Valg,  for  der  var  sluttet  Fred  mellem  Danmark  og  Sver- 
rig. Prinsen  burde  fra  det  Øjeblik  af  have  nedlagt  sine  Em- 
beder; men  han  lod  sig  tværtimod  udnævne  til  Feltmarskal 
og  Statholder,  og  han  forholdt  sig  passiv  til  Trods  for  Frede- 
rik den  Sjettes  gentagne  Befalinger  om  en  energisk  aggressiv 
Optræden  mod  Sverrig.  Hertil  manglede  Prinsen  vel  ogsaa 
de  fornødne  militære  Midler;  men  det  skortede  ham  tillige 
paa  Vilje  til  at  udføre  de  givne  Ordrer,  og  til  Skade  for 
Kongen  bibragte  han  ved  sin  Holdning  Kejser  Alexander  af 
Rusland  den  Forestilling,  at  den  danske  Regering  kun  var 
en  løs  Forbundsfælle,  der  ikke  ved  en  kraftig  Diversion  vilde 
støtte  de  russiske  Operationer  i  Finland.  Czaren  tog  derfor 
ikke   mindste  Hensyn    til  Danmark,    men    sluttede  med  fuld- 

Thoi'soe:    Hertug  Vilhelm  af  Glucksborg.  3 


stændig  Tilsidesættelse  af  dette  Fred  med  Sverrig  i  Frede- 
rikshamn  den  17.  September  1809,  ved  hvilken  Rusland  fik 
Finland  og  Ålandsøerne. 

Imidlertid  havde  den  svenske  Regering  foreslaaet  Stænderne 
Kristian  Augusts  Valg  til  Tronfølger,  og  Forslaget  havde  vundet 
en  aldeles  overvejende  Tilslutning.  Idet  Frederik  den  Sjette 
saa  hen  til  Prinsens  eventuelle  Valg,  Ruslands  Holdning  og 
den  voksende  Misstemning  i  Norge  mod  Regeringen  i  Kø- 
benhavn, blev  Ønsket  om  Fred  levende  hos  ham.  Den  10. 
December  1809  undertegnedes  da  i  Jønkøping  Fredstraktaten 
mellem  Danmark  og  Sverrig,  idet  Stillingen  mellem  de  to 
Riger  før  Krigen  genoprettedes.  Otte  Dage  senere  fik  den 
nye  svenske  Arvefølgelov  kongelig  Stadfæstelse,  og  Prins  Kri- 
stian August,  der  nu  kaldte  sig  Karl  August,  var  altsaa  Sver- 
rigs  Tronfølger.  Med  Frankrig  genoprettede  Karl  den  Tret- 
tende Freden  ved  en  Traktat,  som  undertegnedes  i  Paris  den 
6.  Januar  1810.  Kun  Danmarks  ulykkelige  Krig  med  England 
forstyrrede  endnu  Freden  i  Norden. 

Prins  Vilhelm  af  Holsten-Beck  hilste  med  Tilfredshed  Kri- 
stian Augusts  Valg  til  svensk  Tronfølger.  Han  betragtede  det 
som  en  for  Danmark  lykkelig  Begivenhed,  eftersom  Kristian 
August  var  sympatetisk  stemt  for  sit  Fædreland  og  vilde  virke 
hen  til  Genoprettelsen  af  et  godt  Forhold  mellem  de  tre  nor- 
diske Riger.  Men  denne  Tronfølgers  Dage  var  talte:  den  28. 
Maj  1810  ramtes  han  under  en  Troppemønstring  paa  Qviding 
Hede  ved  Helsingborg  af  et  apoplektisk  Slag,  der  gjorde  Ende 
paa  hans  Liv.  Atter  var  Sverrigs  Krone  uden  statsretlig  Ar- 
ving, og  Stænderne  skred  følgelig  paa  ny  til  Valg.  Frederik 
den  Sjette  meldte  sig  igen;  men  Stemningen  var  overvejende 

for  den  afdodes  Broder,  Hertug  Frederik  af  Augustenborg  som 
Tronfølger. 

Det  havde  været  heldigt  for  Danmark,  om  han  var  bleven 
valgt,  og  denne  Overbevisning  deltes  ogsaa  af  Prins  Vilhelm 
af  Holsten-Beck,  der  respekterede  Hertugen  som  Karakter; 
men  Frederik  den  Sjette  modarbejdede,  saa  vidt  det  stod  til 
ham,  denne  Kandidatur.  Han  sendte  endog  Kanonchaluper 
til  Als  og  holdt  saa  at  sige  Hertugen  interneret  paa  Øen. 
Derved  forbitredes  yderligere  Hertugens  Stemning  mod  Kon- 
gen, og  denne  Uvilje,  der  nedarvedes  i  Huset  Augustenborg, 
skulde  senere  blive  af  skæbnesvanger  Betydning  for  Danmark. 
Det  svenske  Tronfølgervalg  fik  imidlertid  et  aldeles  uventet 
Udfald,  idet  Stænderne  den  21.  August  1810  valgte  Napoleons 
Marskal,  Jean  Baptiste  Bernadotte,  Fyrste  af  Pontecorvo,  til 
Sverrigs  Kronprins.  Med  Napoleons  Samtykke  modtog  han 
Valget.  Efter  at  han  havde  skiftet  Trosbekendelse,  hyldedes 
han  den  5.  November  af  Stænderne  og  adopteredes  af  Karl 
den  Trettende  under  Navnet  Karl  Johan.  Han  blev  som  Tron- 
følger hurtigt  Sjælen  i  Sverrigs  Politik  udadtil. 


Louise  Caroline, 
Hertuginde  af  Slesvig-Holsten-Sønderborg-GlucJcsborg. 


IV. 

Opholdet  paa  Louisenlund,  Landgrev  Karl  af  Hessens  Re- 
sidens, blev  som  tidligere  antydet  et  Vendepunkt  i  Prins  Vil- 
helms Liv.  Han  følte  sig  nemlig  i  højeste  Grad  sympatetisk 
tiltalt  af  Landgrevens  yngste  Datter,  den  tyveaarige  Prinsesse 
Louise,  og  da  den  Følelse  var  gensidig,  blev  de  forlovede. 
Den  26.  Januar  1810  viedes  de  i  Gottorps  Slotskapel,  og 
Brylluppet  fejredes  paa  det  gamle  historisk  mærkværdige  Slot. 
Gennem  dette  Ægteskab  blev  Prins  Vilhelm  Medlem  af  den 
danske  Kongefamilie;  thi  hans  Hustru  var  Søster  til  Frederik 
den  Sjettes  Dronning  Marie  Sofie  Frederikke,  en  fint  dannet 
og  kundskabsrig  Dame,  der  udøvede  stor  Indflydelse  paa  sin 
Ægtefælle  og  var  i  social  Henseende  Hoffets  Centralperson- 
lighed. 

Dronning  Marie  satte  megen  Pris  paa  Prins  Vilhelm  af 
Holsten-Beck,  og  det  samme  var  Tilfældet  med  hendes  Broder, 
Prins  Frederik  af  Hessen,  der  var  General  i  Hæren  og  som 
Militær  en  fremragende  Personlighed.  Frederik  den  Sjette 
gjorde  sin  Svoger  til  Genstand  for  flere  Udmærkelser.  I  Løbet 
af  Aaret  1811  dekoreredes  han  saaledes  med  Dannebrogsorde- 
nens Storkors  og  Sølvkors,  og  den  19.  December  samme  Aar 


Louisenlund. 

udnævntes  han  til  Ridder  af  Elefanten.  Prins  Vilhelm  stod 
iøvrigt  i  et  personlig  venskabeligt  Forhold  til  Frederik  den 
Sjette,  og  han  blev  paa  dette  Tidspunkt  bragt  i  nærmere  For- 
bindelse end  tidligere  med  den  eventuelle  Tronfølger  Prins 
Kristian,  idet  hans  intime  Ven,  Landgrev  Vilhelm  af  Hessen 
i  November  1810  ægtede  dennes  Søster,  Prinsesse  Charlotte. 
Paa  Gottorp  og  Louisenlund,  hos  Svigerfaderen,  førte  Prins 
Vilhelm  et  smukt  og  lykkeligt  Familieliv,  der  i  de  tre  første 
Aar  forskønnedes  af  tvende  Prinsesser  og  en  Prins.  Hvad  der 

gjorde  Tilværelsen  endnu  hyggeligere  for  det  unge  Ægtepar, 
var  den  Omstændighed,  at  Prinsens  Forældre,  Hertugparret 
af  Holsten-Sønderborg-Beck  i  Aaret  1811  tog  Ophold  paa 
Godset  Wellingbiittel  i  Holsten  Nordøst  for  Altona,  med  hvil- 
ken Besiddelse  Frederik  den  Sjette  havde  forlenet  det.  Prin- 
sens Liv  var  delt  mellem  Garnisonslivet  og  Hjemmets  stille 
Glæder.  Fra  Sliens  inderste  Vig  var  han  dog  en  opmærksom 
og  kritisk  Betragter  af  Begivenhederne  ude  i  den  store  Ver- 
den. Han  delte  de  legitime  Fyrstekredses  Forbavselse  og 
Uvilje  over,  at  Kejser  Frans  af  Østerrig  samtykkede  i  et 
Ægteskab  mellem  sin  Datter,  Erkehertuginde  Marie  Louise 
og  Napoleon,  Revolutionens  kronede  Son.  Kongen  af  Roms 
Fødsel  den  20.  Marts  1811  syntes  at  aabne  Udsigt  til  det 
napoleonske  Regimentes  fortsatte  Bestaaen. 

I  Juli  dette  Aar  overdrog  Frederik  den  Sjette  sin  Svoger 
en  ejendommelig  Mission.  Den  detroniserede  svenske  Konge, 
Gustav  IV  Adolf,  havde  under  sin  Omflakken  i  Europa  hen- 
vendt sig  skriftlig  til  Frederik  den  Sjette  med  Anmodning  om 
Tilladelse  til  at  tage  Ophold  i  hans  Stater.  Den  ulykkelige 
Fyrste,  der  kaldte  sig  Greven  af  Gottorp,  betragtede  Kongen 
som  Chef  for  sit  Hus  og  betegnede  sig  som  hans  „tro  Un- 
dersaat".  I  Juli  ankom  han  fra  England  til  Tønningen  paa 
Slesvigs  Vestkyst,  hvorfra  han  atter  henvendte  sig  til  Kongen. 
Denne  havde  Medfølelse  for  hans  Ulykke,  men  kunde  ikke 
glemme  det  fjendtlige  Sindelag,  Gustav  Adolf  havde  vist  mod 
Danmark,  medens  han  var  ved  Magten.  Prins  Vilhelm  af 
Holsten-Beck  fik  det  Hverv  at  overrække  Greven  et  Brev  fra 
Kongen  og  bevæge  ham  i  al  Høflighed  til  at  forlade  den 
danske  Stats  Territorium.  Denne  Opgave  løste  Prinsen  med 
megen  Takt  og  til  Kongens  fuldstændige  Tilfredshed. 

Det  er  et  morkt  Billede,  Tilstanden  i  den  danske  Stat  frem- 
byder i  Tidsrummet  fra  1811  — 1814.  Krigen  med  England 
gik  sin  sorgelige  Gang  og  virkede  ødelæggende  paa  Befolk- 
ningens hele  økonomiske  Virksomhed  og  aldeles  forstyrrende 
paa  Statens  Finansvæsen,  hvad  der  især  fandt  sit  Udtryk  i 
det  uhyre  Misforhold  mellem  Valuta  og  Papirspenge,  idet  disse 
efterhaanden  blev  næsten  værdiløse.  Kampen  til  Sos  mellem 
Kanonbaadene  og  de  britiske  Rangskibe  fortsattes  og  viste 
de  dansk-norske  Søofficerers  Tapperhed  og  Udholdenhed  i  et 
skønt  Lys;  men  der  indtraf  dog  ogsaa  her  Uheld,  som  det 
mislykkede  Forsøg  paa  at  fordrive  Englænderne  fra  Anholt 
og  Tabet  af  Fregatten  „Najaden"  ved  Lyngør,  og  disse  Epi- 
soder gjorde  under  den  morke  Situation  i  det  hele  et  dobbelt 
dybt  Indtryk  paa  den  offentlige  Mening. 

Imidlertid  havde  Danmark  faaet  en  klog  og  energisk  Fjende 
i  den  nyvalgte  svenske  Tronfølger,  Karl  Johan.  Som  født 
Franskmand  formaaede  han  ikke  at  dele  Svenskernes  Sorg 
over  Tabet  af  Finland,  hvorimod  han  ganske  sympatiserede 
med  det  Parti  i  Sverrig,  der  attraaede  Besiddelsen  af  Norge,, 
Han  higede  efter  at  kunne  gennemføre  en  Forening  mellem 
Sverrig  og  Norge,  idet  han  erkendte,  at  han  derigennem  vilde 
befæste  sit  Dynasti.  Da  Kronprins  Karl  Johan  ikke  kunde 
naa  dette  Maal  ved  Hjælp  af  Napoleon,  som  ikke  vilde  svigte 
sin  Forbundsfælle  Frederik  den  Sjette,  og  da  det  kom  til  et 
fjendtligt  Forhold  mellem  Frankrig  og  Sverrig  i  Anledning  af 
dettes  Brud  paa  Kontinentalsystemet,  foretog  Kronprins  Karl 
Johan  et  politisk  Systemskifte,  der  var  rettet  mod  Danmark 
og  Napoleon,  hvilken  sidste  yderligere  havde  forbitret  Kron- 
prinsen ved  Svensk  Pommerns  militære  Okkupation  i  Januar 
1812. 

Mægtige  Uvejrsskyer  viste  sig  paa  denne  Tid  i  Europas 
politiske  Synskreds:  det  trak  op  til  en  Kamp  mellem  Fran- 
krig og  Rusland,  og  man  havde  overalt  en  Forudfølelse  af, 
at  den  vilde  blive  af  afgørende  Betydning  for  Europas  Frem- 
tidsskæbne.  Under  disse  Forhold  søgte  og  fandt  Karl  Johan 
med  Lethed  Ruslands  Alliance,  hvis  nærmere  Bestemmelser 
fastsattes  i  Traktater  af  April  og  August  1812,  paa  hvilket 
sidste  Tidspunkt  Krigen  mellem  Frankrig  og  Rusland  allerede 
var  i  fuld  Gang.  I  Tilfælde  af,  at  Frederik  den  Sjette  ikke 
frivilligt  vilde  give  Afkald  paa  Norge  mod  en  temmelig  ima- 
ginær Erstatning,  skulde  Rusland  først  være  Sverrig  behjæl- 
pelig med  et  Angreb  paa  Danmark,  hvorved  Norges  Afstaaelse 
skulde  fremtvinges,  og  Sverrig  yderligere  have  Sjælland.  Der- 
næst vilde  Kronprins  Karl  Johan  som  Ruslands  Forbundsfælle 
optræde  i  Nordtyskland  i  Spidsen  for  et  svensk  Troppekorps 
paa  tredive  Tusinde  Mand  og  saaledes  true  Napoleons  Hær 
i  Ryggen.  Det  var  den  politiske  Situation,  der  udviklede  sig 
i  Norden  i  Løbet  af  Foraaret  og  Sommeren  1812.  og  den 
havde  unægtelig  en  for  Danmark  farlig  Karakter.  Kabinettet 
i  København,  der  i  diplomatisk  Henseende  var  udmærket  be- 
tjent af  sin  Repræsentant  i  Stockholm,  Grev  W.  H.  F.  C.  Bau- 
dissin,  nærede  dyb  Mistanke  til  Karl  Johan,  hvis  norske  Pla- 
ner det  gennemskuede.  Medens  Napoleon  forberedte  Felttoget 
mod  Rusland,  tog  han  en  eventuel  engelsk  Diversion  mod 
Nordtyskland,  der  1810  var  bleven  fransk,  med  i  sin  Bereg: 
ning,  og  han  ønskede  med  hin  Mulighed  for  Øje  at  knytte 
Danmark  nærmere  til  sig  ved  en  Militærkonvention.  Den 
bitre  Stemning,  der  ved  Hoffet  i  Kobenhavn  herskede  mod 
Sverrig  og  Rusland,  bevirkede,  at  Frederik  den  Sjette,  bered- 
villig kom  Kejseren  i  Møde.    Saaledes  sluttedes  den  7.  Marts 

1812  i  Paris  en  dansk-fransk  Forbundstraktat,  ifølge  hvilken 
den  danske  Regering  skulde  opstille  en  bevægelig  Division, 
10,000  Mand  stærk,  paa  den  jydske  Halvø,  og  af  den  skulde 
den  ene  Brigade  tage  Stilling  ved  Elben,  mellem  Altona  og 
Nordsøen.  De  Grænser,  der  i  Vest  og  Øst  fastsattes  for  Di- 
visionens Aktion,  var  henholdsvis  Zuydersøen  og  Oderfloden. 
Statholderen  i  Hertugdømmerne,  Landgrev  Karl  af  Hessen, 
fik  i  April  Befaling  til  at  danne  en  Division  af  den  anførte 
Styrke.  Den  var  delt  i  to  Brigader,  henholdsvis  under  Ge- 
neralmajorerne Wegener  og  Dorrien.  Overbefalingen  tildeltes 
Generalløjtnant  Ewald,  der  tog  sit  Hovedkvarter  i  Kiel.  Hans 
Stabschef  var  Prins  Vilhelm  af  Holsten-Beck.  I  Løbet  af 
1812  blev  Divisionen  rolig  staaende  i  Hertugdømmerne,  af- 
ventende Udfaldet  af  de  mægtige  Begivenheder  i  Østen,  hvor 
Napoleon  sammen  med  sine  to  tvungne  Forbundsfæller,  Preus- 
sen og  Østerrig,  i  Juni  Maaned  havde  aabnet  Felttoget  mod 
Rusland.  Først  sent  i  Efteraaret  indtraf  bestemte  Efterretnin- 
ger om,  at  den  store  franske  Hær  var  bukket  under  for  Li- 
delser og  Mangel  paa  Ruslands  umaadelige  Snemarker.  Hele 
Europa  imødesaa  i  den  største  Spænding  nærmere  Meddelelse 
om  Napoleons  Skæbne.  Under  disse  Forhold  gik  i  de  hol- 
stenske Militærkredse  tvende  Hofbegivenheder  næsten  ube- 
mærket hen;  men  naar  de  fremdrages  her,  er  det,  fordi  de 
berørte  Prins  Vilhelm  personlig.  Den  22.  August  formæledes 
saaledes  Prins  Vilhelm  af  Hessen-Filippsthal  med  Prinsesse 
Juliane,  Arveprins  Frederiks  ældste  Datter.  Prinsen  af  Fi- 
lippsthal  var,  som  tidligere  berørt,  en  udmærket  dygtig  Of- 
ficer, og  han  hørte  til  Prins  Vilhelm  af  Holsten-Becks  intime 
Venner.  En  Maaned  senere  deklareredes  Forlovelsen  mellem 
Frederik  den  Sjettes  ældste  Datter,  Kronprinsesse  Karoline  og 

Thorsoe:    Hertug  Vilhelm  af  Gliicksborg.  4 

hendes  sytten  Aar  ældre  Onkel,  Prins  Kristian  af  Hessen, 
Broder  til  Prins  Vilhelm  af  Holsten-Becks  Hustru.  Men  denne 
Forbindelse,  der  i  saa  høj  Grad  glædede  Kongeparret,  førte 
aldrig  til  Ægteskab;  thi  Prinsen  angrebes  af  Sygdom,  for 
hvilken  han  blev  et  Offer  i  Efteraaret  1814.  — 

Den  nationale  Begejstring,  hvormed  Tyskland  i  Aaret  1813 
rejste  sig  imod  Napoleon  og  det  franske  Overherredømme, 
hilste  Prins  Vilhelm  af  Holsten-Beck  med  varm  Sympathi, 
og  han  misbilligede  i  sit  stille  Sind  Frederik  den  Sjettes  fransk- 
venlige Politik.  Det  maa  dog  bemærkes,  at  man  i  de  mili- 
tære Kredse  ikke  kunde  have  noget  klart  og  uhildet  Blik  paa 
den  danske  Regerings  Optræden  under  de  overordentlige  van- 
skelige politiske  Forhold  i  Løbet  af  Aaret  1813;  thi  dertil 
krævedes  et  Indblik  i  de  diplomatiske  Forhandlinger,  som  ingen 
udenfor  Kongens  Kabinet  kunde  være  i  Besiddelse  af.  Me- 
dens Napoleon  organiserede  en  ny  Hær,  dannede  der  sig  en 
Koalition  imod  ham,  bestaaende  af  Rusland,  Preussen,  Eng- 
land og  Sverrig,  medens  Østerrig  foreløbig  holdt  sig  neutral. 
Da  Tyskland  vilde  blive  Krigens  Hovedskueplads,  ønskede 
de  allierede  Danmarks  Medvirkning;  thi  fra  den  jydske  Halvø 
vilde  der  kunne  rettes  aggressive  Stød  af  megen  strategisk 
Betydning  mod  Franskmændene.  Ligesom  Koalitionen  øn- 
skede at  have  Frederik  den  Sjette  paa  sin  Side,  saaledes  tog 
blandt  Kongens  Omgivelser  Prins  Kristian  Frederik  og  Uden- 
rigsminister Rosenkrantz  Ordet  for  et  politisk  Systemskifte. 
Frederik  den  Sjette,  hvem  Landets  fortvivlede  økonomiske 
Tilstand  laa  tungt  paa  Sinde,  viste  sig  villig  til  et  saadant; 
men  Hovedbetingelsen  var,  at  han  kunde  bevare  Norge.  Imid- 
lertid havde  baade  England  og  Preussen  som  en  Følge  af 
ihærdige  Bestræbelser  fra  Kronprins  Karl  Johans  Side  tilsikret 

Sverrig  Norges  fremtidige  Besiddelse,  og  den  Hovedbetingelse, 
Kongen  stillede  for  sin  Deltagelse  i  Koalitionen,  nemlig:  en 
Garanti  for  Besiddelsen  af  Norge,  vilde  man  derfor  ikke  gaa 
ind  paa.  Hans  Afsendinge  til  London  og  til  Kejser  Alexan- 
ders Hovedkvarter  i  Schlesien  kunde  ikke  bevæge  Magterne 
til  at  skifte  Standpunkt  i  det  norske  Spørgsmaal.  Kongen 
maatte  endelig  erkende,  at  han  i  den  Retning  havde  hengivet 
sig  til  en  Illusion.  Men  medens  han  endnu  levede  i  denne, 
medens  han  endnu  betragtede  sig  som  fremtidigt  Medlem  af 
Koalitionen,  havde  danske  Tropper  deltaget  i  en  Fægtning 
mod  Franskmændene.  Da  Prins  Vilhelm  af  Holsten-Beck 
spillede  en  Rolle  i  denne  Episode,  skal  dens  Hovedtræk  be- 
røres. — 

Under  Russernes  Fremrykning  mod  Elblinien  i  Tyskland, 
havde  et  Kosakkorps  under  den  russiske  Oberst  Tettenborn 
den  18.  Marts  taget  Hamborg  i  Besiddelse,  efter  at  dette  var 
bleven  rømmet  af  Franskmændene,  der  trak  sig  tilbage  til 
Floden  Aller  i  Hannover.  Ogsaa  Liibeck  fik  russisk  Besæt- 
ning. Man  jublede  i  de  to  Hansestæder  over  Befrielsen  fra 
det  franske  Herredømme,  og  denne  Stemning  fandt  Sympathi 
i  den  danske  Hærdivisions  Hovedkvarter,  hvor  man  følte,  at 
Tyskerne  nu  kæmpede  for  national  Selvstændighed  og  politisk 
Uafhængighed.  Da  Frederik  den  Sjette  havde  besluttet  at 
tiltræde  Koalitionen,  fik  General  Wegener,  der  havde  over- 
taget Kommandoen  over  Divisionen  i  Stedet  for  Ewald,  Be- 
faling til  at  stille  sig  venskabeligt  overfor  Russerne.  Imidlertid 
genoptog  Franskmændene  under  General  Vandamme  Opera- 
tionerne ved  Nedre  Elben  og  rykkede  frem  mod  Hamborg. 
Wegener  underrettede  da  den  franske  General  om,  at  et  An- 
greb paa  Hamborg  vilde  blive  betragtet  som  et  mod  Danmark 

fjendtligt  Skridt.  Samtidig  sendtes  Prins  Vilhelm  af  Holsten- 
Beck  til  Oberst  Tettenborn,  hvem  han  meddelte,  at  Russerne 
i  Tilfælde  af  en  Kamp  med  Franskmændene  vilde  finde  en 
virksom  Forbundsfælle  i  de  danske  Tropper.  Formaalet  for 
denne  Sendelse  var  ganske  i  Overensstemmelse  med  Prinsens 
politiske  Tænkemaade.  Ligesom  Wegener  og  den  danske 
Generalkonsul  Rist  i  København  glædede  han  sig  ved  Tan- 
ken om,  at  Frederik  den  Sjette  jævnsides  Rusland,  Preussen 
og  England  vilde  komme  til  at  kæmpe  mod  Napoleon.  Et  Par 
danske  Kompagnier  deltog  da  ogsaa  i  Kampen  mod  Fransk- 
mændene, da  Vandamme  den  12.  Maj  bemægtigede  sig  Øen 
Wilhelmsburg  ved  Hamborg.  Men  da  indtraf  i  København 
Budskabet  om  de  mislykkede  Sendelser  til  England  og  Rus- 
land. Det  Haab,  Frederik  den  Sjette  havde  smigret  sig  med, 
var  altsaa  bristet;  Efterretningen  gjorde  et  nedslaaende  Ind- 
tryk paa  ham.  Et  Omslag  i  hans  Politik  og  Planer  blev  Følgen. 
Den  16.  Maj  1813  befalede  han,  i  Modsætning  til  sin  hidtidige 
Optræden,  at  Wegener  skulde  forene  sig  med  den  franske 
højstkommanderende  ved  Nedre  Elben,  Marskal  Davoust,  Fyrste 
af  Eckmiihl,  og  stille  sig  under  hans  Overkommando  for  med 
Divisionen  at  bekæmpe  Frankrigs  Fjender.  Frederik  den  Sjettes 
Systemskifte  kom  som  et  Tordenslag  for  Prins  Vilhelm  af 
Holsten-Beck,  der  ikke  kendte  Motivet  til  Kongens  forandrede 
Holdning.  Prinsen  vidste  ikke,  at  de  med  England  og  Rus- 
land indledede  Underhandlinger  var  strandede.  I  sin  Bitter- 
hed betegnede  han  Frederik  den  Sjettes  Optræden  som  en 
usikker  Famlen  og  Vaklen,  og  et  Øjeblik  tænkte  han  endog 
paa  at  deltage  paa  tysk  Side  i  Kampen  mod  Napoleon.  I 
Overensstemmelse  med  sit  Ønske  fritoges  han  for  Tjeneste 
ved  Divisionen   den  23.  Maj    og  ansattes   i    sin  Svigerfaders, 

Landgrev  Karl  af  Hessens  Stab.  Den  29.  Maj  begav  Prins 
Vilhelm  sig  fra  Oldeslo  til  Gottorp.  Samme  Dag  rommede 
Oberst  Tettenborn  med  sine  Russere  Hamborg,  som  derefter 
blev  Hovedkvarter  for  Marskal  Davoust.  Ved  den  bevægelige 
Division  foregik  der  den  Forandring,  at  Wegener  som  hojst- 
kommanderende  afløstes  af  General,  Grev  G.  L.  Schulenburg, 
der  ikke  som  Forgængeren  vilde  fole  sig  mindre  behagelig 
berørt  af  sin  nærmest  forudgaaende  politiske  Fortid.  — 

Hvad  ellers  Prins  Vilhelm  af  Holsten-Beck  angik,  da  be- 
klagede Officerskorpset  hans  Afgang.  Den  Dom,  som  General- 
konsul Rist  i  Hamborg  fældede  over  ham,  kan  betragtes  som 
typisk  for  den  Opfattelse,  man  i  diplomatiske  Kredse  havde 
af  hans  Personlighed.  Rist  karakteriserer  Prinsen  som  en  ung 
Militær,  der  udmærkede  sig  ligesaa  meget  ved  sin  aabne  Ka- 
rakter og  sine  Grundsætninger  som  ved  sin  Fodsel  og  sine 
Familieforbindelser. 


Gottorp  Slot. 


V. 

Prins  Vilhelm  af  Holsten-Beck  tilbragte  Sommeren  og  Efter- 
aaret  paa  Louisenlund  ved  Slien,  hvor  han  helligede  sig  Fa- 
milielivets Pligter.  Den  30.  September  1813  fødtes  hans  ældste 
Søn,  den  senere  Hertug  Karl  af  Glucksborg.  Imidlertid  var 
der  foregaaet  et  Omslag  af  skæbnesvanger  Betydning  i  den 
danske  Regerings  Politik.  Frederik  den  Sjette  havde  haft  i 
Sinde  at  frafalde  Forbundet  med  Napoleon  og  slutte  sig  til 
Koalitionen,  og  Kongens  Tilbøjelighed  i  den  Retning  havde 
givet  sig  Udtryk  i  den  koalitionsvenlige  Holdning,  som  hans 
Tropper  i  Holsten  indtog  overfor  Franskmændene.  Men  som 
Hovedbetingelse  for  sin  Tilslutning  til  de  allierede  Fyrster 
forlangte  Frederik  den  Sjette,  som  tidligere  berørt,  at  de  skulde 
garantere  ham  Besiddelsen  af  Norge.  Gennem  særlige  Af- 
sendinge  havde  han  forsøgt  at  bevæge  England  og  Rusland 
til  en  saadan  Garanti;  men  hine  var  bleven  afviste,  idet  saa 

vel  det  engelske  som  det  russiske  Kabinet  holdt  fast  ved 
Traktaterne  med  Sverrig.  Det  var  en  bitter  Skuffelse  for 
Frederik  den  Sjette.  Da  nu  Napoleon  ved  denne  Tid  vandt 
Sejren  ved  Liitzen  og  Bautzen,  fattede  Kongen  atter  Tillid 
til  Kejserens  Stjerne.  Kronsprins  Karl  Johan,  der  var  an- 
kommen til  Tyskland  og  havde  overtaget  Kommandoen  over 
Koalitionens  Nordhær  gjorde  omtrent  samtidig  med  Englands 
og  Ruslands  Vidende  Danmark  et  Forslag,  ifølge  hvilket  Dan- 
mark skulde  afstaa  Trondhjem  Stift  mod  territorial  Erstatning 
paa  Fastlandet  ved  den  almindelige  Fred  og  stille  et  Korps 
paa  25,000  Mand,  der  under  hans  Overbefaling  skulde  del- 
tage i  Koalitionenskampen  mod  Napoleon.  Men  Frederik  den 
Sjette,  der  veg  tilbage  for  Tanken  om  en  Deling  af  Norge, 
der  dog  i  Kraft  af  Forholdenes  Natur  snart  vilde  have  ført 
til  Tabet  af  hele  Norge,  forkastede  Forslaget.  Da  han  ikke 
kunde  holde  sig  neutral,  eftersom  den  svenske  Kronprins  med 
væbnet  Haand  trængte  paa  en  Afgørelse,  kastede  han  sig  igen 
i  Armene  paa  Napoleon.  Den  10.  Juli  1813  fornyedes  For- 
bundstraktaten  mellem  Danmark  og  Frankrig.  De  to  Stater 
garanterede  gensidig  hinanden  Integritet.  Danmark  forpligtede 
sig  til  at  erklære  Sverrig,  Rusland  og  Preussen  Krig,  da  disse 
havde  villet  tvinge  det  til  en  Alliance,  for  paa  fransk  Rigs- 
territorium  at  erobre  en  Skadeserstatning  for  Norge,  som  skulde 
forenes  med  Sverrig.  Dette  sidste  Land  vilde  Napoleon  er- 
klære Krig.  Kong  Frederik  den  Sjette  stillede  en  Division 
paa  12,000  Mand  til  Kejserens  Raadighed,  hvorimod  denne 
forpligtede  sig  til  at  undsætte  den  jydske  Halvø  med  16,000 
Mand,  hvis  den  skulde  blive  angreben.  Saaledes  var  Kong 
Frederik  den  Sjette  knyttet  til  det  franske  Kejserriges  Skæbne. 
Siden  Begyndelsen  af  Juni  havde  Koalitionskampen  været  af- 

brudt  ved  Vaabenstilstand;  men  da  de  indledede  Fredsunder- 
handlinger  ikke  førte  til  noget  Resultat,  genoptoges  Kampen 
i  Midten  af  August.  Koalitionen  var  nu  bleven  forøget  med 
Østerrig.  Den  3.  September  erklærede  Danmark  Sverrig  Krig. 
Mod  Rusland  og  Preussen  udstedte  det  sine  Krigserklæringer 
den  22.  Oktober.  Det  var  tre  Dage  efter,  at  Napoleon  havde 
lidt  det  store  Nederlag  ved  Leipzig,  der  frigjorde  Tyskland 
for  det  franske  Herredømme.  Den  slagne  Hær  var  paa  Til- 
bagetog til  Frankrig. 

Medens  Prins  Vilhelm  havde  sin  Opmærksomhed  henvendt 
paa  de  store  Begivenheder  i  Tyskland,  saa  det  et  Øjeblik  ud 
til,  at  han  kunde  blive  kaldt  til  en  anden  Skueplads.  Under 
de  økonomiske  Savn  og  Lidelser,  som  Krigen  med  England 
fremkaldte,  havde  Stemningen  i  Norge  begyndt  at  vende  sig 
bittert  mod  den  danske  Regering,  og  i  indflydelsesrige  Kredse 
dukkede  Tanken  om  en  Adskillelse  fra  Danmark  op.  Der- 
næst kom  Frederik  den  Sjette  til  Kundskab  om,  at  Kejser 
Alexander  af  Rusland  havde  tilsikret  den  svenske  Kronprins 
Karl  Johan  sin  Bistand  til  Norges  Erhvervelse.  For  at  knytte 
Nordmændene  nærmere  til  Dynastiet  og  styrke  deres  Loyali- 
tetsfølelse, sendte  Frederik  den  Sjette  sin  Fætter,  den  præ- 
sumptive Tronfølger  Prins  Kristian  Frederik,  til  Norge.  Den 
unge,  smukke  og  begavede  Mand  vandt  hurtigt  Befolkningens 
Yndest.  Det  havde  været  hans  Ønske,  at  Prins  Vilhelm  af 
Holsten-Beck  skulde  følge  med  ham  til  Norge;  men  denne 
foretrak  at  forblive  i  Slesvig.  løvrigt  herskede  der  et  meget 
venskabeligt  Forhold  mellem  Prins  Kristian  Frederik  og  den 
hertugelige  Familie.  Herom  vidnede  den  Skrivelse,  som  Her- 
tug Frederik  Karl  fra  Wellingbiittel  sendte  Prinsen  i  April, 
da  der  gik  Rygter  om,  at  denne  skulde  overtage  Kommandoen 

over  Militærkorpset  i  Holsten .  Hertugen  tilbød  deri  sin 
Tjeneste. 

„Det  gaar  mig,"  skrev  han,  „som  en  gammel  Parforcehest, 
der  staar  i  Stald,  men  hører  det  udenfor  blæse  til  Opbrud: 
mit  Blod  syder  i  alle  Aarer,  og  jeg  ved  ikke,  hvad  der  skulde 
blive  af  mig,  hvis  jeg  ved  vore  Troppers  Opbrud  rolig  skulde 
vedblive  at  plante  min  Kaal.  Deres  Højhed  kender  min 
ærefrygtsfulde  Hengivenhed  for  Deres  Person.  Det  vilde  gøre 
mig  dobbelt  lykkelig,  hvis  jeg  kunde  beskytte  Dem  i  Faren; 
jeg  føler  endnu  Kraft  til  at  føre  Kaarden  og  udholde  Stra- 
badser." 

Prins  Kristian  drog  imidlertid  i  Slutningen  af  Maj  til  Norge, 
hvor  han  afløste  Prins  Frederik  af  Hessen,  Frederik  den  Sjet- 
tes Svoger,  der  fik  Overkommando  over  det  saakaldte  Auxiliær- 
korps,  som  Danmark  i  Følge  Forbundstraktaten  med  Frankrig 
skulde  stille.  Korpset,  der  talte  omtrent  12,000  Mand,  bestod 
af  en  Avantgarde  under  Oberst  Waldeck  og  af  to  Brigader 
henholdsvis  under  Generalerne  Schulenburg  og  Lasson.  Den 
danske  Styrke  indlemmedes  som  en  Division  i  det  trettende 
franske  Hærkorps,  der  desuden  talte  tre  franske  Divisioner. 
Højstkommanderende  var  General  Davoust,  Hertug  af  Auer- 
stådt,  med  Hovedkvarter  i  Hamborg.  Den  Del  af  Koalitionens 
Hærmasser,  mod  hvilken  det  fransk-danske  Korps  ved  Nedre 
Elben  nærmest  skulde  operere,  var  den  saakaldte  Nordhær, 
der  havde  Kronprins  Karl  Johan  til  Chef.  Til  hin  hørte  et 
tysk-russisk  Korps  og  en  svensk-tysk  Division,  der  henholds- 
vis under  Generalerne  Wallmoden  og  Vegesack  stod  i  Meck- 
lenborg  og  Pommern. 

Den  16.  August  1813  aabnede  Napoleon  atter  Felttoget  paa 
Hovedkrigsskuepladsen.    Det  var  hans  Plan  straks  at  bemæg- 

Thorsøe:    Hertug  Vilhelm  af  Gliicksborg.  5 

tige  sig  Berlin ;  men  for  at  forhindre  hele  Nordhæren  fra  at 
rykke  den  truede  Stad  til  Undsætning  fik  Davoust  Befaling 
til  at  binde  en  Del  af  hin  ved  en  Diversion  i  Mecklenborg  og 
mulig  trænge  frem  til  Stettin.  ja  til  Weichsel,  hvis  Bevægel- 
sen mod  den  preussiske  Hovedstad  lykkedes.  Under  heldige 
Fægtninger  med  Tropper  af  Wallmodens  Korps  rykkede  en 
fransk-dansk  Styrke  frem  til  Schwerin  og  "VCismar.  Men  da  der 
indtraf  Efterretninger  om,  at  Marskal  Oudinot,  som  havde 
skullet  tage  Berlin,  var  bleven  slaaet  ved  Grossbeeren  den 
23.  August,  gav  Davoust  Befaling  til  Tilbagetog.  Det  fransk- 
danske  Korps  indtog  derefter  fra  Begyndelsen  af  September 
til  Midten  af  November  1813  en  Stilling  langs  Linien  mellem 
Travemunde  og  Lauenborg.  Efter  Napoleons  store  Nederlag 
ved  Leipzig  nærmeda  Afgørelsen  paa  den  jydske  Halvø  sig 
med  hurtige  Skridt.  Under  sin  Fremrykning  med  Nordhæren 
mod  Vest  standsede  Kronprins  Karl  Johan  i  Hannover,  hvor- 
fra han  vendte  sig  mod  Holsten,  hvis  Grænse  han  overskred 
i  Spidsen  af  50,000  Mand.  Marskal  Davoust  trak  overfor 
den  overlegne  Styrke  de  franske  Divisioner  sammen  ved 
Hamborg,  hvor  de  observeredes  af  et  russisk  Korps  under 
General  Woronsof,  medens  Prins  Frederik  af  Hessen  sam- 
lede Auxiliærkorpset  ved  Segeberg,  hvorfor  han  hurtigst  mu- 
lig vilde  gaa  tilbage  til  Fæstningen  Rendsborg.  Her  havde 
Prins  Vilhelm  af  Holsten-Beck  efter  sin  Svigerfaders,  Land- 
grev  Karls  Befaling  overtaget  Kommandantsposten.  Kronprins 
Karl  Johan  gennemskuede  Frederik  af  Hessens  Hensigt  og 
søgte  derfor  ved  hurtige  Bevægelser  at  trænge  sig  ind  mel- 
lem Rendsborg  og  Prinsen  og  tvinge  denne  til  en  Kapitula- 
tion. Men  det  lykkedes  Frederik  af  Hessen,  forfulgt  af  tyske 
og   svenske  Tropper,    at    føre  sit  Korps  i  Dagene  fra  den  6. 

til  den  8.  December  fra  Segeberg  til  Kiel,  hvorefter  han  gik 
over  Ejderkanalen  for  at  vende  sig  mod  Rendsborg,  hvis  Be- 
siddelse han  tillagde  stor  strategisk  Betydning.  Men  samme 
Dag,  den  9.  December  overskred  et  Kosakkorps  under  Oberst 
Tettenborn  Ejderen  ved  Frederiksstad,  medens  et  andet  fjendt- 
ligt Korps  under  General  Wallmoden  forcerede  Ejderpasset 
Kluvensik  og  besatte  Sehested  mellem  Kiel  og  Rendsborg  og 
udsendte  en  Kolonne,  som  bemægtigede  sig  Eckernforde. 

I  Holsten  var  Kronprins  Karl  Johan  under  Fremrykning 
med  sin  Hovedstyrke.  Prins  Frederik  af  Hessen  havde  nu 
Valget  mellem  at  trække  sig  hurtigt  tilbage  mod  Nord  gen- 
nem Slesvig  til  Fyen  og  at  marschere  til  Rendsborg;  men  da 
Bevarelsen  af  dette  Punkt  paa  Halvoen  forekom  ham  at  være 
af  megen  Betydning  under  de  fremtidige  Operationer,  beslut- 
tede han  sig  til  det  sidste.  Prinsen  brød  da  med  sit  Korps 
op  mod  Vest.  Efter  en  heftig  Kamp,  der  kostede  omtrent 
fem  Hundrede  døde  og  saarede,  kastede  Prins  Frederik  af 
Hessen  det  fjendtlige  Korps  under  General  Wallmoden  den 
10.  December  ud  af  Sehested  og  banede  sig  saaledes  Vej  til 
Rendsborg,  hvor  han  modtoges  sympathetisk  af  Befolkningen. 
Prins  Vilhelm  af  Holsten-Beck  fratraadte  nu  Kommandantposten. 

Slaget  ved  Sehested,  der  danner  et  smukt  Blad  i  den  danske 
Hærs  Historie,  havde  den  Virkning,  at  det  gjorde  Kronprins 
Karl  Johan  modtagelig  for  en  Vaabenstilstand.  Denne  afslut- 
tede den  15.  December  for  et  Tidsrum  af  fjorten  Dage  og  fik 
tre  Dage  efter  Frederik  den  Sjettes  Stadfæstelse.  Sydslesvig 
mellem  Ejderen  og  Linien  Eckernforde-Husum  skulde  holdes 
besat  af  de  fjendtlige  Tropper,  medens  Fjendtlighederne  var 
afbrudte.  Den  danske  Hær  maatte  ikke  rykke  længere  frem 
end  til  Flensborg. 

Frederik  den  Sjette  havde  paa  dette  Tidspunkt  til  sin  Raa- 
dighed  en  Hær  paa  omtrent  30,000  Mand,  der  var  fordelte 
paa  Øerne  og  Halvøen.  Men  i  Stedet  for  at  samle  dem  hur- 
tigst muligt  og  ved  Vaabenstilstandens  Udløb  gaa  angrebsvis 
frem  i  Slesvig,  vaklede  Kongen  raadvild  frem  og  tilbage. 
Prins  Frederik  af  Hessen  tog  indtrængende  Ordet  for  en 
energisk  offensiv  Krigsførelse ;  men  efter  et  Krigsraad  paa 
Amalienborg  i  København  besluttede  Kongen  sig  til  et  Flanke- 
forsvar, der  skulde  føres  fra  Als  og  Middelfart.  Medens  Fre- 
derik af  Hessen  opnaaede  Tilladelse  til  at  forblive  staaende 
med  sin  Division  i  Rendsborg,  samledes  næsten  hele  Hæren 
langs  Fyens  Vestkyst,  hvor  Kongen  opslog  sit  Hovedkvarter 
paa  Hindsgavl.  Prins  Vilhelm  af  Holsten-Beck,  der  med  Hen- 
syn til  den  fremtidige  Krigsplan  havde  indtaget  samme  Stand- 
punkt som  Frederik  af  Hessen,  fik  Kommandoen  over  For- 
posterne samt  Batterierne  langs  Lille  Bælt  fra  Strib  til  Strynø. 
Imidlertid  lykkedes  det  Kronprins  Karl  Johan  at  vinde  Øster- 
rig for  sin  Fordring  paa  hele  Norges  Afstaaelse,  og  til  Wiener 
Kabinettets  Bistand  havde  Kongen  netop  lige  til  det  yderste 
knyttet  sit  Haab.  Kronprinsen  stillede  gennem  General  Tawast 
som  overordentlig  Afsending  hin  Fordring  kategorisk  til  Fre- 
derik den  Sjette.  Han  erklærede,  at  han  i  Tilfælde  af  et  Af- 
slag vilde  gaa  over  Belterne  og  angribe  København,  ligesom 
Karl  X  Gustav  forhen  havde  gjort,  ja,  han  truede  med  Dan- 
marks Sønderlemmelse,  idet  hele  den  jydske  Halvø  skulde 
omdannes  til  et  Kongerige  Cimbrien! 

Saa  snart  Vaabenstilstanden,  der  var  bleven  forlænget  nogle 
Dage,  udløb,  indesluttedes  Rendsborg  af  fjendtlige  Tropper, 
og  Oberst  Tettenborn  satte  sig  i  Spidsen  for  sine  Kosakkom- 
pågnier  i  Bevægelse  mod  den  jydske  Grænse.    Kong  Frederik 

den  Sjette  blev  aldeles  overvældet  af  Situationen.  1  sin  For- 
tvivlelse tabte  han  Tilliden  til  sig  selv  og  sin  Hær.  Saaledes 
sluttede  han  da  den  14.  Januar  1814  den  ydmygende  Fred  i 
Kiel,  ved  hvilken  han  afstod  Norge  til  Kongen  af  Sverrig 
mod  Svensk-Pommern  som  foreløbig  Erstatning  og  tiltraadte 
Koalitionen  mod  Napoleon.  Samme  Dag  genoprettedes  Freden 
med  England,  der  beholdt  Øen  Helgoland,  men  forpligtede 
sig  til  at  betale  Subsidier  til  et  dansk  Korps  paa  10,000  Mand, 
der  under  Kronprins  Karl  Johans  Kommando  skulde  kæmpe 
i  de  allieredes  Rækker. 

Den  svenske  Kronprins  førte  sine  Tropper  ud  af  Holsten 
til  Belgien,  men  ved  Hamborg  fortsattes  Kampen  endnu  nogle 
Maaneder  mellem  Marskal  Davoust  og  et  russisk  Belejrings- 
korps  under  General  Bennigsen.  Imidlertid  begyndte  Begiven- 
hederne i  Norge  at  træde  i  Forgrunden.  Efter  Napoleons  Fald, 
Bourbonnernes  Genindsættelse  og  Freden  i  Paris  kunde  Mag- 
ternes Interesse  vende  sig  mod  Norden,  og  de  ejendommelige 
Forhold  bevirkede,  at  Frederik  den  Sjette  blev  bragt  i  en 
pinlig  Situation.  Nordmændene  havde  nemlig  nægtet  at  aner- 
kende Kielerfreden,  idet  de  hævdede,  at  Kongen  kun  havde 
kunnet  løse  dem  fra  deres  Troskabsed,  men  ikke  afstaa  dem 
til  en  anden.  Følgelig  var  de  nu  blevne  Herrer  over  deres 
egen  Skæbne  og  vilde  selv  tage  Beslutning  om  deres  Frem- 
tid. De  valgte  Statholderen,  Prins  Kristian,  til  Norges  Regent, 
hvorefter  han  sammenkaldte  en  Rigsforsamling  paa  Eidsvold, 
der  vedtog  en  Grundlov  for  Norge  og  derpaa  enstemmig 
kaarede  ham  til  Konge  den    17.  Maj  1814. 

Medens  alt  dette  stod  paa,  havde  Frederik  den  Sjette  op- 
fyldt sine  Forpligtelser  mod  Koalitionen.  Et  Korps  paa  10,000 
Mand,  der  var  delt  i  to  Brigader  og  havde  General  Kardorff 

til  Chef,  gik  i  Marts  over  Elben  og  marscherede  gennem 
Hannover  mod  Rhinen,  idet  det  skulde  samvirke  med  Karl 
Johans  Tropper,  der  førte  en  Fæstningskrig  i  Belgien.  Men 
den  svenske  Kronprins,  der  betragtede  Freden  i  Kiel  som 
en  af  sine  stolteste  Trofæer,  var  med  dyb  Uvilje  Vidne  til 
Forholdenes  Udvikling  i  Norge,  og  han  nærede  Mistanke  til 
den  danske  Regering,  som  efter  hans  Overbevisning  hemmelig 
tilskyndede  Prins  Kristian.  Karl  Johan  forstod  at  vinde  de  fire 
Stormagter,  især  Kejser  Alexander  af  Rusland,  for  sin  Sag. 
Magterne  gav  Tilsagn  om  at  udøve  et  direkte  Tryk  paa  Fre- 
derik den  Sjette  og  Prins  Kristian.  Czaren  lovede  Kronprin- 
sen militær  Medvirkning  over  for  Danmark,  hvis  det  gjordes 
nødvendigt,  og  for  det  Tilfælde  skulde  General  Bennigsens 
Korps  i  Holsten  anvendes  til  Operationer  paa  den  jydske 
Halvø.  Den  danske  Regering  fik  gennem  sin  Gesandt  i  Paris, 
Waltersdorf,  Underretning  om  disse  diplomatiske  Forhand- 
linger. Den  mistænkte  Karl  Johan  for  nye  aggressive  Planer 
mod  Halvøen,  og  kaldte  General  Kardorffs  Korps  tilbage  ved 
Udgangen  af  April.  Det  indlemmedes  som  Division  i  en  Hær, 
der  skulde  sammendrages  i  Slesvig  og  det  nordlige  Holsten 
under  Overbefaling  af  Prins  Frederik  af  Hessen.  Efter  sin 
Anmodning  fik  han  Svogeren,  Prins  Vilhelm  af  Holsten-Beck 
til  Generalkvartermesterløjtnant.  Men  Troppekoncentrationen 
blev  ikke  fuldført,  og  Hæren  kom  ikke  i  nogen  feltdygtig 
Stand. 

Det  skulde  dog  ikke  komme  til  nye  Fjendtligheder  paa 
Halvøen,  hvor  mørk  den  politiske  Synskreds  end  i  de  føl- 
gende Maaneder  blev  for  Danmark.  Med  Rusland  var  Freden 
bleven  sluttet  den  8.  Februar  i  Hannover,  og  Kejser  Alex- 
ander   havde    deri    givet  Tilsagn    om    sin   Medvirkning    til    at 

skaffe  Danmark  en  yderligere  Erstatning  for  Norge  end  Svensk- 
Pommeren,  lige  som  det  ogsaa  var  bleven  fastsat,  at  Ben- 
nigsens  Belejringskorps  ved  Hamborg  skulde  yde  Vederlag 
for  sin  Forsyning  med  Mundforraad.  Men  Korpset,  der  kom 
til  at  tælle  50,000  Mand.  blev  alligevel  en  trykkende  Byrde 
for  Befolkningen  i  Holsten,  og  Czaren  viste  personlig  en  af- 
gjort Uvilje  mod  Frederik  den  Sjette,  hvad  der  ogsaa  gav  sig 
Udtryk  deri,  at  han  trak  sin  Sanktion  af  Fredstraktaten  i 
Hannover  i  Langdrag.  Alexander  den  Første  syntes  at  have 
arvet  det  gottorpske  Huses  fjendtlige  Tænkemaade  mod  Dan- 
mark. Han  stillede  endog  Kronprins  Karl  Johan  militær  Med- 
virkning til  Norges  Undertvingelse  i  Udsigt,  idet  General 
Bennigsen  fra  den  jydske  Halvø  skulde  foretage  en  Diver- 
sion til  Fordel  for  den  svenske  Hær,  der  i  Juli  havde  aabnet 
Felttoget  mod  Norge.  I  det  Tilfælde  skulde  den  danske  Re- 
gering tvinges  til  at  levere  Transportskibe  til  de.  russiske 
Troppers  Overførsel  fra  Jylland  til  den  norske  Kyst.  Kommis- 
særer fra  de  fire  Stormagter  standsede  paa  Vejen  til  Kristiania 
i  København.  De  fordrede,  at  Frederik  den  Sjette  som  Konge- 
husets Chef  skulde  skride  energisk  ind  mod  Prins  Kristian.  Den 
russiske  Grev  Mikael  Orlof  førte  især  et  meget  skarpt  Sprog. 
Med  en  Hentydning  til  de  matte  Krigsoperationer  paa  Halv- 
øen i  Januar  sagde  han  til  Kongen:  „Havde  Deres  Majestæt 
valgt  hellere  at  dø  end  at  afstaa  Norge,  vilde  jeg  have  be- 
undret Dem,  men  Afstaaelsen  er  en  Kendsgerning,  og  De 
maa  hjælpe  os  til  at  bringe  den  til  Udførelse."  Men  Begiven- 
hederne i  Norge  gjorde  en  russisk  Diversion  fra  Jylland  over- 
flødig. Efter  et  kortvarigt  Felttog  undertegnede  den  norske 
Kong  Kristian  Frederik  den  14.  August  i  Moss  en  Konven- 
tion, i  Følge  hvilken  han  fratraadte  Regeringen  og  forpligtede 

sig  til  at  nedlægge  sin  Krone  over  for  et  overordentligt  Stor- 
thing.  Dermed  var  Vejen  banet  for  Karl  den  Trettendes  even- 
tuelle Valg  til  Norges  Konge,  og  Freden  var  genoprettet  i 
Norden.  Men  General  Bennigsens  Korps  vedblev  alligevel  at 
holde  Holsten  besat,  hvad  Czaren  tillod  i  Karl  Johans  In- 
teresse. Der  skulde  nemlig  udøves  et  Tryk  paa  Frederik  den 
Sjette  for  at  bringe  ham  til  at  give  Afkald  paa  Kielerfredens 
Bestemmelse  om  Afstaaelsen  af  Svensk-Pommeren  fra  Sver- 
rigs  Side.  Dette  Offer  burde  efter  Kronprins  Karl  Johans 
Mening  paalægges  Danmark,  fordi  Danmark  ved  sin  tvetydige 
Holdning  under  Begivenhederne  i  Norge  havde  modvirket 
den  hurtige  og  ubetingede  Gennemførelse  af  Kieler  Traktaten. 
Spørger  man  med  Begivenhederne  i  den  første  Halvdel  af 
Aaret  1814  for  Øje,  hvorledes  Prins  Vilhelm  af  Holsten-Beck 
stillede  sig  over  for  disse  og  særlig  over  for  Frederik  den 
Sjettes  personlige  Optræden,  da  maa  der  svares,  at  han  dømte 
strængt  saa  vel  om  Kronprins  Karl  Johans  og  Kejser  Alex- 
anders Fremfærd  som  om  Kongens  Mangel  paa  Dristighed, 
Viljefasthed  og  Handlekraft.  I  saa  Henseende  mødtes  Prins 
Vilhelm  i  sin  Opfattelse  med  Svogeren,  Prins  Frederik  af 
Hessen.  Naar  denne  sidste  saaledes  i  Januar  havde  udtalt 
sig  mod  Troppesamlingen  paa  Fyen  og  i  en  Skrivelse  til 
Frederik  den  Sjette  erklæret,  at  den,  der  havde  tilraadet  slig 
Forholdsregel,  havde  opofret  Fædrelandet,  Hærens  Ære  og 
Kongens  Sikkerhed,  saa  var  dette  Udtryk  for  den  Tanke, 
hvoraf  Prins  Vilhelm  ogsaa  var  opfyldt.  Fremdeles  kunde 
Prinsen  ikke  forsone  sig  med  det  egenmægtige  Regerings- 
system,  Frederik  den  Sjette  havde  indført  under  Krigen.  Med 
Tilsidesættelse  af  Statsraadet  regerede  Kongen  Landet  fra  sit 
Militærkabinet,  forbeholdt  alt  sin  personlige  Afgørelse  og  drev 

Enevælden  til  en  hidtil  ukendt  Spidse.  Dette  Regimente  mis- 
billigede Prins  Vilhelm,  da  det  stod  klart  for  ham,  at  Kon- 
gen trods  sin  Arbejdssomhed  og  varme  Foleise  for  Landets 
Velfærd  paatog  sig  administrative  og  politiske  Opgaver,  hvis 
heldige  Løsning  laa  over  hans  Evner.  Endelig  var  Prins  Vil- 
helm en  erklæret  Modstander  af  den  Indflydelse  paa  Sagernes 
Gang.  som  Frederik  den  Sjette  indrømmede  sin  Adjudantstab; 
thi  det  var  vitterligt,  at  der  i  den  ikke  fandtes  nogen  Mand, 
som  i  Retning  af  militær  eller  politisk  Begavelse  hævede  sig 
over  Tarvelighedens  Niveau.  I  sit  stille  Sind  gav  Prins  \'il- 
helm  derfor  Hovedstadens  Befolkning  Ret,  naar  den  ytrede 
sig  skarpt  om   „de  rode  Fjer". 


Thorsøe :   Hertug  Vilhelm  af  Glucksborg. 


VI. 

Trods  Fredslutningen  med  Sverrig,  England,  Rusland  og 
Preussen,  befandt  Danmark  sig  dog  i  en  mørk  og  pinlig  poli- 
tisk Situation,  der  middelbart  skyldtes  Begivenhederne  i  Norge, 
idet  den  svenske  Kronprins  Karl  Johan  havde  det  mistænkt 
for  at  staa  tilskyndende  bag  Kristian  Frederik  og  i  den  Ret- 
ning havde  vundet  Kejser  Alexander  for  sin  Synsmaade.  Det 
svenske  Kabinet,  der  beskyldte  den  danske  Regering  for  et 
Brud  paa  Kielertraktaten,  vilde  derfor  ikke  bringe  dennes  Be- 
stemmelser om  Afstaaelsen  af  Forpommern  med  Riigen  til 
Udførelse,  lige  saa  lidt  som  det  vilde  betale  Resten  af  den 
Pengesum,  det  havde  forbundet  sig  til  at  udrede  til  Udrust- 
ningen af  det  danske  Hjælpekorps,  som  skulde  anvendes  mod 
Frankrig.  Kejser  Alexander  lod  endvidere  Bennigsens  russiske 
Korps  blive  staaende  i  Holsten,  hvor  det  var  en  trykkende 
Byrde  for  Befolkningen.  Til  disse  uheldige  politiske  og  mili- 
tære Forhold  sluttede  Landets  økonomiske  Lidelser  sig;  thi 
endnu  føltes  Eftervirkningen  af  Handelens  og  Pengevæsenets 
Forstyrrelse  under  den  syvaarige  Krig  med  Storbrittannien 
meget  stærkt.  I  Sommeren  1814  stod  Kursen  paa  den  nye 
Rigsbanks  Sedler  endnu  saa  lavt,  at  man  for  hundrede  Species 
i  Valuta  fik  halvsjette  hundrede  Rigsbanksdaler  i  Papir. 

Da  besluttede  Frederik  den  Sjette  at  kaste  sin  personlige 
Indflydelse  i  Vægtskaalen  dels  for  at  skaffe  sig  saavel  Pom- 

mern  som  yderligere  Skadeserstatning  for  Tabet  af  Norge, 
dels  for  at  faa  det  holstenske  Okkupationsspørgsmaal  løst. 
Han  vilde  selv  bringe  sin  Sag  for  Kongressen  i  Wien,  der 
i  Kraft  af  en  Artikel  i  den  første  Pariserfred  skulde  samles 
i  Efteraaret  for  at  reorganisere  Europas  territoriale  Forhold 
efter  det  napoleonske  Verdensherredømmes  Omvæltninger. 
Den  5.  September  1814  overdrog  Kongen  ved  et  Reskript 
Regeringens  Førelse  til  Dronning  Marie  for  den  Tid,  han  var 
fraværende  fra  sine  Stater.  Samme  Dag  forlod  Frederik  den 
Sjette  sin  Hovedstad.  Han  var  ledsaget  af  Udenrigsminister 
Niels  Rosenkrands,  den  tidligere  Direktør  i  Udenrigsmini- 
steriet, Grev  Joakim  Bernstorf,  og  Chefen  for  Generaladjudant- 
staben, Generalmajor  Frans  Kristoffer  v.  Biilow.  Men  i  Kon- 
gens Følge  var  ogsaa  Prins  Vilhelm  af  Holsten-Beck,  som 
ved  denne  Lejlighed  fik  et  særligt  Tillidsvotum  af  sin  Svoger; 
thi  først  skulde  han  under  Vejs  overrække  Kejser  Alexander, 
der  netop  befandt  sig  paa  Rejsen  til  Kongressen,  en  kgl. 
Skrivelse,  dernæst  skulde  han  begive  sig  til  Wien  og  tage 
blivende  Ophold  der  hos  Kongen.  Prins  Vilhelm  traf  den 
russiske  Czar  i  Briinn  i  Måhren  den  23.  September  og  ud- 
førte sit  Hverv;  men  den  Kulde,  hvormed  Czaren  omtalte 
Kongen  og  Danmark,  gjorde  et  højst  ubehageligt  Indtryk  paa 
Prinsen.  Denne  følte  sig  overbevist  om,  at  Alexander  den 
Første  var  alt  andet  end  venligsindet  mod  Frederik  den  Sjette. 
Da  Kejseren  havde  bragt  i  Erfaring,  at  Kongen  personlig  vilde 
begive  sig  til  Wien,  havde  han  ogsaa  straks  skrevet  et  Brev 
til  Kronprins  Karl  Johan,  i  hvilket  han  forsikrede  denne,  at 
hans  personlige  Deltagelse  i  Sverrigs  og  Kronprinsens  Interes- 
ser ikke  i  mindste  Maade  vilde  blive  afficeret  af  hans  danske 
Majestæts  Nærværelse.    Men  den  svenske  Kronprins  stillede 

sig  jo  netop  den  Gang  fjendtligt  over  for  Danmark.  Havde 
Frederik  den  Sjette  gennem  Prins  Vilhelms  Sendelse  ventet, 
at  Kejser  Alexander  nu  skulde  ratificere  den  allerede  i  Fe- 
bruar sluttede  Fred  og  give  Befaling  til  de  russiske  Troppers 
Rømning  af  Holsten,  saa  kom  han  i  den  Retning  til  at  op- 
leve en  Skuffelse.  Foreløbig  indtog  Czaren  en  rent  passiv 
Holdning  over  for  disse  Spørgsmaal.  Først  i  Midten  af  No- 
vember stadfæstede  han  Fredstraktaten  med  Danmark. 

Imidlertid  var  Kongen  den  22.  September  ankommen  til 
Wien,  hvor  han  fik  en  overordentlig  sympatetisk  Modtagelse 
fra  Kejser  Frans  den  Førstes  Side  og  fik  Bolig  i  det  kejser- 
lige Residensslot.  Her  sluttede  Prins  Vilhelm  sig  til  sin  Svo- 
ger og  var  ligeledes  Genstand  for  megen  personlig  Sympathi. 
Dansk  Gesandt  i  Wien  var  den  Gang  Grev  Kristian  Bern- 
storf,  og  han  deltog  naturligvis  sammen  med  Kongen,  Rosen- 
krands  og  Broderen  Joakim  Bernstorf  i  de  diplomatiske  For- 
handlinger, hvortil  man  undtagelsesvis  lod  de  danske  Repræ- 
sentanter faa  Adgang. 

Kong  Frederik  den  Sjette  og  hans  Statsmænd  kom  nemlig 
snart  til  Erkendelse  af,  at  ingen  af  Kongressens  ledende  Mag- 
ter nærede  nogen  virkelig  Interesse  for  Danmark  og  derfor 
stillede  sig  neutralt  til  Spørgsmaalet  om  at  skaffe  det  yder- 
ligere Erstatning  for  Tabet  af  Norge.  Men  selv  om  det  mod- 
satte havde  været  Tilfældet,  vilde  Frederik  den  Sjette  dog  af 
Hensyn  til  det  danske  Folk  ikke  have  kunnet  modtage  en 
Erstatning  der  bestod  af  nordtysk  Landomraade  mellem  Elben 
og  Rhinen,  saaledes  som  det  fra  svensk  og  russisk  Side  var 
blevet  antydet.  Thi  det  vilde  have  været  det  samme  som  at 
forlægge  Tyngdepunktet  i  det  gamle  danske  Monarki  fra 
Kongeriget  til  dets  tyske  Besiddelser  og  derved  gøre  hint  til 


45 

Dependens  af  Tyskland;  men  det  havde  været  i  Modstrid  med 
Nationens  historiske  Personhghed  og  Kronens  helhgste  Over- 
leveringer. Med  den  yderligere  Erstatning  for  Norge  var  der 
vel  derfor  fra  Magternes  Side  næppe  bleven  forbunden  nogen 
alvorlig  politisk  Tanke,  og  heller  ikke  Frederik  den  Sjette  og 
hans  Statsmænd  kan  vel  have  tillagt  Tilsagnet  andet  Værd 
end  det,  at  det  kunde  tage  sig  godt  ud  i  Form  af  en  Traktat- 
bestemmelse. Efter  at  Bernstorfferne  i  en  Note  til  Stormag- 
ternes Repræsentanter  havde  mindet  om  den  Forpligtelse, 
Magterne  i  Erstatningsspørgsmaalet  havde  paataget  sig  over 
for  Kongen,  ventede  de  i  tre  Maaneder  forgæves  paa  Svar, 
hvorpaa  de  i  en  ny  Note  beklagede  sig  over  den  Tilsidesæt- 
telse, deres  Suveræn  havde  været  Genstand  for,  idet  hans 
Repræsentanter  havde  været  udelukket  fra  enhver  fælles  Raad- 
slagning. 

Den  mægtige  europæiske  Krise,  som  Napoleons  Tilbage- 
komst fra  Elba  kort  efter  fremkaldte,  bragte  Sagen  til  at  for- 
svinde, hvorimod  det  pommerske  Spørgsmaal  fik  en  anden 
Løsning  end  den  i  Kabinetstraktaten  fastsatte,  fra  hvilken  det 
stokholmske  Kabinet  som  en  Følge  af  de  norske  Begiven- 
heder havde  betragtet  sig  som  løst.  Det  var  Huset  Hohen- 
zollerns  Arronderingspolitik,  der  her  blev  den  afgørende  Faktor. 
I  den  dansk-preussiske  Fredstraktat  af  den  25.  August  1814, 
altsaa  lige  forinden  Frederik  den  Sjette  drog  til  Wien,  be- 
stemte en  hemmelig  Artikel,  at  Kongen  af  Danmark  i  Over- 
ensstemmelse med  et  af  Hans  preussiske  Majestæt  udtalt 
Ønske  vilde  afstaa  Svensk-Pommeren  og  Riigen  til  Preussen 
mod  et  Ækvivalent  i  Penge  og  Landomraade,  hvilket  sidste 
skulde  have  et  for  det  danske  Statsterritorium  heldig  Belig- 
genhed.   Kabinettet  i  Berlin  traadte  derefter  i  Underhandlinger 

med  Frederik  den  Sjette  og  Karl  den  Trettende.  Resultatet 
blev  et  Mageskifte,  idet  Danmark  ved  Traktaten  af  den  4.  Juni 
1815  afstod  Svensk-Pommern  og  Riigen  til  Preussen,  mod 
at  dette  aftraadte  Hertugdømmet  Lauenborg  og  betalte  to  Mil- 
lioner Daler  i  preussisk  Kurant.  Det  var  det  eneste  positive 
Udbytte,  Frederik  den  Sjette  opnaaede  ved  sin  personlige  Del- 
tagelse i  Wienerkongressen.  „Deres  Majestæt  har  vundet  alles 
Hjerter,"  sagde  Kejser  Alexander  til  ham.  „Maaske  Hjerter, 
men  ikke  en  eneste  Sjæl,"   svarede  Kongen. 

Wienerkongressen,  til  hvilken  den  offentlige  Mening  i  Europa 
havde  set  hen  med  saa  store  Forventninger  om  en  ny  Lyk- 
kens Ære  for  Staterne  og  Folkene,  vakte  de  største  Skuffelser 
og  grundlagde  ikke  noget  politisk  Værk  af  blivende  Betydning. 
Den  forfejlede  tværtimod  sin  Opgave  paa  den  mest  skæbne- 
svangre Maade.  Da  Fyrsterne  kaldte  Folkene  til  Vaaben  mod 
Napoleon,  havde  de  opflammet  deres  Begejstring  ved  at  appel- 
lere til  Nationalitetsideen  og  ved  at  stille  dem  konstitutionelle 
Reformer  i  Udsigt.  Men  Wienerkongressen  tog  hverken  Hen- 
syn til  Nationalitetsprincippet  eller  til  Løftet  om  liberale  Stats- 
institutioner. Den  udparcellerede  en  og  samme  Nationalitet 
mellem  forskellige  Magter  eller  opløste  dens  Enhed  og  søgte 
saa  meget  som  muligt  i  statsretlig  Henseende  at  gennemføre 
Absolutismen  og  de  sociale  Tilstande  fra  Tiden  før  den  franske 
Revolutions  Udbrud.  Man  havde  ventet,  at  den  glimrende 
Fyrste-  og  Diplomatforsamling,  i  hvis  Spidse  stod  to  Kejsere 
og  fire  Konger,  vilde  have  helliget  sig  Wienerkongressens 
store  Opgave  med  den  dybe  Alvor,  som  Løsningen  krævede; 
men  den  frembød  tværtimod  Skuet  af  et  Selskab,  der  gik  op 
i  letfærdige  eller  tomme  Adspredelser  af  enhver  Art.  For 
disse  Skyggesider  ved  Wienerkongressen  havde  Prins  Vilhelm 

af  Holsten-Beck  et  skarpt  Blik,  og  han  forudsagde  med  Frem- 
syn, at  Krænkelsen  af  Nationalitetsideen  og  de  konstitutio- 
nelle Principper  vilde  undergrave  den  af  Wienerkongressen 
skabte  Ordning  og  kaste  Europa  ind  i  en  Række  revolutio- 
nære Rystelser  og  Opstande  fra  de  skuffede  og  undertrykte 
Folks  Side.  Prins  Vilhelm  havde  ogsaa  aabent  Øje  for  det 
glimrende  Selskabs  moralske  Mangler,  og  han  dømte  lige  saa 
skarpt  som  træffende  om  Kejser  Alexanders  Upaalidelighed 
som  Karakter.  Han  lod  sig  ikke  vildlede  af  den  russiske 
Selvherskers  glatte  Ord  og  indsmigrende  Væsen,  men  han 
havde  stadig  den  Overbevisning,  at  Czar  Alexander  var 
fjendtlig  stemt  mod  Danmark  og  dets  Konge.  Prins  Vilhelm 
fandt  under  sit  daglige  Samliv  med  Frederik  den  Sjette  mang- 
foldige Anledninger  til  at  foretage  Sammenligninger  mellem 
de  andre  Monarker  og  Kongen,  og  han  kom  til  det  Resultat, 
at  denne  som  Personlighed  og  Karakter  indtog  en  meget 
fremragende  Plads,  hvor  begrænset  hans  aandelige  Begavelse 
end  var.  Prins  Vilhelm  fandt,  at  intet  b'andt  Kongressens 
fyrstelige  Medlemmer  overgik  Frederik  den  Sjette,  naar  der 
var  Tale  om  sund  Sans  og  aabent  Retsind,  hvor  imod  han 
ved  sin  jævne  og  elskværdige  Optræden  dannede  en  velgørende 
Modsætning  til  den  megen  Selvbehagelighed,  Fordringsfuldhed 
og  forlorne  Aandrighed,  hvoraf  han  var  omgiven.  Fyrsten  af 
Ligne,  Kongressens  gode  Hoved,  berømmede  Kongen  af  Dan- 
mark for  hans  Livlighed,  Munterhed  og  lykkelige  Indfald.  Den 
nederlandske  Repræsentant,  H.  v.  Gagern,  karakteriserede  ham 
som  en  venlig,  indsigtsfuld  Herre.  En  lignende  Dom  fældede 
en  af  Kongressens  Damer,  Grevinde  Kristiane  Bernstorf,  en 
født  von  Dernath,  om  Prins  Vilhelm  af  Holsten-Beck. 

Prinsen  befandt  sig  i  Marts  1815  paa  en  Udflugt  til  Italien, 

hvor  den  politiske  Reaktion  den  Gang  holdt  sit  Indtog  tillige 
med  de  tilbagevendte  Dynastier,  da  Efterretningen  indtraf  om 
Napoleons  Tilbagekomst  fra  Elba,  Kong  Ludvig  den  Attendes 
Flugt  til  Gent  og  Kejserdømmets  Genoprettelse  i  Frankrig. 
Prins  Vilhelm,  der  forudsaa  de  vidtrækkende  Følger  af  denne 
Begivenhed,  ilede  tilbage  til  Wien,  hvor  Budskabet  naturlig- 
vis havde  vakt  den  stærkeste  Sensation.  Den  13.  Marts  ud- 
stedte Magterne  en  Deklaration,  ved  hvilken  de  stillede  Na- 
poleon som  Fredsforstyrrer  uden  for  Lovens  Beskyttelse.  Den 
25.  Marts  fornyede  de  fire  Stormagter:  England,  Rusland, 
Østerrig  og  Preussen  Forbundstraktaten  i  Chaumont,  ved  hvil- 
ken de  forbandt  sig  til  med  forenede  Kræfter  at  kæmpe  til 
Opnaaelsen  af  en  varig  Fred.  Ved  en  særlig  Traktat  med 
hver  af  de  fire  Stormagter  tiltraadte  Danmark  Forbundet  af 
den  25.  Marts.  Frederik  den  Sjette  forpligtede  sig  dernæst 
til  at  stille  et  Troppekorps  paa  15,000  Mand  i  den  fælles 
Sags  Tjeneste,  og  England  overtog  i  Kraft  af  en  Subsidie- 
traktat  dets  Underhold.  Europa  rustede  sig  nu  til  den  sidste, 
afgørende  Kamp  mod  Napoleon,  der  opbød  hele  sin  Energi 
for  at  angribe  og  adsplitte  Modstanderne,  før  de  havde  kon- 
centreret deres  overtallige  Stridskræfter.  Saaledes  var  Situatio- 
nen, da  Kong  Frederik  den  Sjette  og  Prins  Vilhelm  af  Hol- 
sten-Beck i  Midten  af  Maj  Maaned  forlod  Wien  og  vendte 
tilbage  til  Danmark. 

Prins  Vilhelm,  der  den  5.  April  1815  var  bleven  udnævnt 
til  Oberst  og  Chef  for  det  oldenborgske  Regiment,  som  laa 
i  Garnison  i  Rendsborg,  kom  ikke  til  at  deltage  i  de  Militær- 
operationer, Danmarks  Tilslutning  til  Koalitionen  medførte. 
Det  traktatmæssige  danske  Hjælpekorps,  der  havde  Prins  Fre- 
derik af  Hessen  til  Chef,    stod    i    øvrigt  først  marschfærdigt. 

da  Napoleon  var  bleven  besejret  ved  Waterloo,  og  Kong  Lud- 
vig den  Attende  igen  havde  holdt  sit  Indtog  i  Paris.  Hjælpe- 
korpset var  paa  sin  Marsch  kommen  til  Bremen,  da  det  i 
Begyndelsen  af  September  fik  Befaling  til  at  vende  tilbage, 
hvorefter  det  lagdes  i  Kantonnement  i  Holsten  med  Hoved- 
kvarter i  Rendsborg.  Imidlertid  sluttedes  den  saakaldte  anden 
Pariserfred  den  20.  November  1815,  hvori  bestemtes,  at  en 
Del  af  Frankrigs  nordlige  og  østlige  Departementer  skulde  i 
fem  Aar  holdes  besatte  af  halvandet  Hundrede  Tusinde  al- 
lierede Tropper  under  Hertugen  af  Wellingtons  Overbefaling. 
Til  denne  Okkupation  maatte  det  danske  Hjælpekorps  afgive 
en  Trediedel  af  sin  Styrke,  altsaa  5000  Mand.  I  Slutningen 
af  November  begav  Okkupationskorpset,  der  kommanderedes 
af  Prins  Frederik  af  Hessen,  sig  paa  Marschen  til  Frankrig. 
Vejen  gik  over  Bremen  gennem  Holland  og  Belgien.  I  Ja- 
nuar 1816  ankom  Korpset  til  Fæstningen  Bouchain,  omkring 
hvilket  det  lagdes  i  Kantonnement.  Prins  Frederik  af  Hessen 
opslog  sit  Hovedkvarter  i  et  Slot  ved  Landsbyen  Lewarde  i 
Nærheden  af  Douay.  I  henved  tre  Aar  forblev  det  danske 
Okkupationskorps  staaende  i  Frankrig. 

Wienerkongressen  havde  haft  en  dobbelt  Opgave,  idet  den 
dels  skulde  foretage  en  Omfordeling  af  de  europæiske  Lande, 
dels  skulde  omorganisere  Tyskland  i  territorial  og  statsretlig 
Henseende.  Den  skabte  saaledes  det  tyske  Forbund,  et  af 
39  suveræne  Stater  bestaaende  Statsforbund,  hvis  Fælles- 
anliggender  skulde  varetages  af  den  tyske  Forbundsdag,  der 
samledes  i  Frankfurt  am  Main  og  udelukkende  bestod  af  Re- 
præsentanter for  Fyrsterne.  Kong  Frederik  den  Sjette  tiltraadte 
som  Hertug  af  Holsten  og  Lauenborg  den  tyske  Forbundsakt 

af  den  15.  Juni  1815.  Da  den  danske  Regering  ikke  sam- 
tidig fik  Forholdet  mellem  Holsten  og  Danmark-Slesvig  klaret, 
blev  hin  Tiltrædelse  et  for  det  danske  Monarki  skæbne- 
svangert Skridt,  efter  som  Tyskland  gennem  Forbundslandet 
kunde  finde  Lejlighed  til  Indblanding  i  hints  Anliggender. 


Glucksborg  Slot. 


VII. 

Efter  tre  stærkt  bevægede  Aar  fulgte  nu  for  Prins  Vilhelm 
en  Fredens  Periode,  i  hvilken  han  paa  Gottorp  og  Louisen- 
lund  fuldt  kunde  hellige  sig  Opfyldelsen  af  Familielivets  Plig- 
ter. Den  15.  Marts  1816  foregik  der  en  væsentlig  Forandring  i 
Prinsens  personlige  Stilling,  idet  hans  Fader  døde  paa  Wel- 
lingbiittel.  Prins  Vilhelm  blev  nu  Liniens  Overhoved  og  var 
den  sjette  Hertug  i  Rækken.  Godset  Wellingbiittel  vendte 
tilbage  til  Kongen  og  den  afdøde  Hertugs  Efterladenskaber 
gik  med  til  Dækning  af  Kreditorernes  Krav.  De  materielle 
Kaar  paa  Louisenlund  var  beskedne,  men  det  opvejedes  af 
Familielivets  Lykke;  desuden  var  Hertuginden  en  fortræffelig 
Husmoder. 

Den  hertugelige  Familie  forøgedes.  Den  10.  April  1818  saa 
Prins  Kristian  Dagens    Lys   paa  Gottorp.     Ingen    kunde   den 


s  2 


Gang  have  nogen  Anelse  om,  at  han  skulde  komme  til  at 
bære  Danmarks  Krone.  Samme  Aar  foretog  Hertug  Vilhelm, 
der  den  28.  April  1818  var  bleven  forfremmet  til  General- 
major, en  Rejse  til  Frankrig  for  at  besøge  Okkupationskorpset 
og  dettes  Chef,  Svogeren  Prins  Frederik  af  Hessen,  og  sin 
Ven  Prins  Vilhelm  af  Hessen,  der  kommanderede  andet  jydske 
Regiment.  Hertug  Vilhelm  begav  sig  fra  Bouchain  til  Paris, 
hvor  han  modtoges  med  stor  Forekommenhed  af  Kong  Lud- 
vig den  Attende.  Hertugen  hilste  her  paa  Statsministeren, 
Grev  Decazes,  der  stod  i  et  fjærnt  Slægtskabsforhold  til  den 
sidste  Hertug  af  Gliicksborg. 

Fra  den  Tid  henlevede  Hertug  Vilhelm,  med  en  enkelt  Af- 
brydelse, en  stille  Tilværelse  paa  Louisenlund  og  Gottorp. 
\'ed  Hoffet  i  Kobenhavn  gjorde  han  sparsomme  Besøg.  Hans 
Familiekreds  voksede,  idet  der  endnu  fødtes  en  Prinsesse  og 
to  Prinser,  af  hvilke  den  sidste.  Prins  Hans,  senere  skulde 
blive  knyttet  varigt  til  Danmark  som  Officer  og  Ihændehaver 
af  flere  Tillidshverv.  Hertugen  modtog  1825  en  Naadesbevis- 
ning  fra  Frederik  den  Sjettes  Side.  Kongen  skænkede  ham 
nemlig  Gliicksborg  Slot,  der  tillige  bestemtes  til  Enkesæde 
for  Hertuginden.  Her  efter  skulde  den  hertugelige  Familie 
føre  Navn  efter  Slottet.  Hertugen  deltog  1827  i  sin  Sviger- 
faders, Landgrev  Karl  af  Hessens  60-aarige  Jubilæum  som 
Statholder  i  Hertugdømmerne  Slesvig  og  Holsten.  Samme  Aar, 
den  1 7.  December,  havde  han  den  store  Sorg  at  miste  sin  Moder, 
Enkehertuginde  Frederikke,  der  døde  i  en  Alder  af  halvfjerds. 

Omtrent  ved  denne  Tid  maatte  Hertug  Vilhelm  paatage  sig 
en  Opgave,  hvilken  han  helst  havde  unddraget  sig,  men  naar 
han  ikke  gav  noget  Afslag,  skete  det,  fordi  hans  Hengiven- 
hed for  Frederik  den  Sjette    var  for  stor   til.    at   han    kunde 

modsætte  sig  en  indtrængende  Opfordring  fra  dennes  Side. 
I  Foraaret  1826  forlovedes  Prins  Frederik,  Prins  Kristians 
attenaarige  Søn,  med  Kongens  yngste  Datter,  Prinsesse  Vil- 
helmine, og  det  bestemtes,  at  han  for  inden  Formælingen 
skulde  gennemgaa  et  toaarigt  literært  og  militært  Kursus  i 
Udlandet.  Man  valgte  Genf  i  Schweiz  til  hans  Opholdssted, 
og  det  var  egentlig  Kongens  Ønske,  at  Hertugen,  der  fra  en 
tidligere  Rejse  var  bekendt  med  Forholdene  i  Genf,  skulde 
være  hans  Guvernør.  Desuden  beundrede  Kongen  den  Dyg- 
tighed og  Fasthed,  hvormed  Hertugen  opdrog  sine  egne  Børn. 
Men  Hertugen  tvivlede  om,  at  han  vilde  kunne  lose  Opgaven 
som  Opdrager  og  Vejleder  over  for  Prinsen,  i  hvis  Karakter 
Stundesløshed  og  Vægelsindethed  var  fremtrædende  Træk. 
Han  fik,  idet  han  paaberaabte  sig  sine  egne  Familiepligter, 
sit  Hverv  indskrænket  til,  at  han  kun  skulde  ledsage  Prinsen 
til  Genf  og  med  Mellemrum  føre  Inspektion  med  hans  Under- 
visning. Den  væsentlige  Del  af  Opgaven  blev  lagt  i  Grev 
Rantzau  Breitenburgs  og  Major  Karl  Ewalds  Haand.  Efter 
Prinsens  Hjemkomst  i  Efteraaret  1828  fandt  Hertugen,  at 
Opholdet  i  Udlandet  og  Uddannelsen  ingenlunde  havde  baaret 
den  forventede  Frugt  hverken  i  intellektuel  eller  moralsk  Hen- 
seende. Den  Jubel  og  de  Forhaabninger,  hvormed  Hoved- 
stadens Befolkning  hilste  Prins  Frederiks  og  Prinsesse  Vil- 
helmines Formæling  den  1.  November  1828,  delte  Hertug 
Vilhelm  derfor  aldeles  ikke.  Under  et  Ophold  i  København 
det  følgende  Aar  var  han  Vidne  til  Kongeparrets  Skuffelse 
og  Sorg  over  Datterens  ulykkelige  Ægteskab.  Han  følte  dybt 
for  sin  Svoger  og  Svigerinde  og  forlod  Hovedstaden  under 
Indtrykket  af  deres  mørke  Sindsstemning.  Han  skulde  ikke 
mere  gense  Kobenhavn. 

Hertug  Vilhelms  Liv  stundede  mod  sin  Afslutning. 

Det  saa  imidlertid  ud  til,  at  han  igen  skulde  komme  til 
at  spille  en  militær  Rolle.  Under  Paavirkning  af  den  franske 
Julirevolution  1830  rejste  Belgien  sig  for  at  afkaste  det  hol- 
landske Herredomme.  Befolkningen  i  Storhertugdømmet  Luxem- 
borg,  der  var  tysk  Forbundsland,  sluttede  sig  til  den  belgiske 
Revolution;  kun  Garnisonen  i  Forbundsfæstningen  Luxemborg 
bevarede  Troskaben  mod  Kongen  af  Holland.  Under  disse 
Forhold  besluttede  Forbundsdagen  i  Frankfurt,  at  det  tiende 
Hærkorps,  hvortil  det  danske  Forbundskontingent  hørte,  skulde 
mobiliseres.  Frederik  den  Sjette  overdrog  sin  Svoger  Kom- 
mandoen over  den  danske  Styrke.  Men  som  en  Følge  af 
Begivenhederne  i  Nederlandene  og  Stormagternes  Optræden 
blev  der  ikke  Anvendelse  for  det  tyske  Eksekutionskorps. 
Julirevolutionen  overtydede  Hertug  Vilhelm  om,  at  en  ny  po- 
litisk Æra  var  i  Færd  med  at  oprinde  i  Europa.  For  det 
danske  Monarkis  Vedkommende  fik  den  sin  Virkning  i  Stæn- 
derinstitutionen. Men  da  Frederik  den  Sjette  bebudede  Ind- 
førelsen af  denne  ved  Forordningen  af  den  28.  Maj  1831,  var 
Hertugen  for  nogle  Maaneder  siden  død. 

Den  12.  Januar  1831  mistede  Hertug  Vilhelm  sin  Sviger- 
moder, den  et  og  firsindstyveaarige  Landgrevinde  Louise  af 
Hessen,  Frederik  den  Femtes  Datter.  Ved  hendes  Bisættelse 
paadrog  Hertugen  sig  en  alvorlig  Forkølelse,  der  udviklede 
sig  til  en  Febersygdom,  som  lagde  ham  i  Graven  den  17.  Fe- 
bruar samme  Aar.  Saaledes  blev  han  reven  bort  i  en  Alder 
af  seks  og  fyrretyve  Aar,  altsaa  midt  i  sin  bedste  Manddom. 
Den  1.  Marts  1831  bisattes  han  i  det  hertugelige  Gravkapel 
i  Slesvig  Domkirke.    Ved  hans  Baare  vidnede  Slotsprovsten, 

Generalsuperintendent  Adler,  at  i  ham  havde  Kongen  og 
Fædrelandet  tabt  en  trofast  Borger  og  en  dygtig  Officer. 

Enkehertuginde  Louise  tog  Ophold  paa  Gliicksborg  Slot, 
hvor  hun  forblev  boende  i  omtrent  sytten  Aar.  I  Aaret  1833 
besøgte  hun  i  Forening  med  sin  yngste  Datter,  Prinsesse 
Louise,  Søsteren  i  København,  Dronning  Marie,  hvem  hun 
den  Gang  ikke  havde  set  i  otte  Aar.  Den  19.  Maj  1838  over- 
værede Enkehertuginden  paa  Amalienborg  sin  ældste  Søns, 
Hertug  Karl  af  Gliicksborgs  Formæling  med  Prinsesse  Vil- 
helmine, hvis  Skilsmisse  fra  Prins  Frederik  var  bleven  fuld- 
byrdet Aaret  forinden.  Da  det  slesvig-holstenske  Oprør  udbrød 
1848,  forlod  Enkehertuginden  Gliicksborg  og  begav  sig  til  sin 
Datter  og  Svigersøn,  Hertuginde  Frederikke  og  Hertug  Alex- 
ander i  Ballenstedt,  Residensstaden  i  Hertugdømmet  Anhalt 
Bernburg. 

Enkehertuginden  levede  i  henved  tre  Aar  efter  sin  Sons, 
Prins  Kristians,  Tronbestigelse  i  Danmark.  Hun  døde  den 
13.  Marts  1867  og  bisattes  ved  sin  Ægtefælles  Side  i  Slesvig 
Domkirke. 

